text:
Den fin di siman e equipo di partido MEP a bolbe reuni henter un dia pa trata e diferente problemanan den nos pais, y con lo soluciona nan.
MEP ta den consulta cu varios persona y instancia na Aruba p’asina haya mas informacion di e situacion actual real den nos pais.
A base di esaki ta formulando e solucionnan cu lo trece e cambio tan spera pa nos pais.
Di e reunionnan aki ta sali hopi bon idea, cu indudablemente lo cay den bon tera serca tur.
E tema cu mas a haya atencion t’e tema di inseguridad y criminalidad den nos pais.
Ta importante pa inventarisa con serio e problema aki ta realmente, pa por apunta ken ta responsabel p’e problema serio aki. Y a base di esaki formula con lo bay atende.
Manera cu lider di MEP, Evelyn Wever-Croes y mas integrante di MEP a trece dilanti na varios ocasion, e prome prioridad mester wordo poni na control estricto na nos fronteranan pa controla ken ta drenta y cu kico nan ta drenta den nos pais, y esaki naturalmente no ta regarda solamente e cuerponan den husticia, sino sigur tambe Aduana.
E helicopter mester bin bek y e radarnan tambe.
Unabes nos costanan ta bon vigila, por cuminsa pone orden den cas, cu man duro pa trece bek orden y respet. Esaki ta algo cu e gran mayoria den nos comunidad ta desea fervientemente, y tur hende sa cu ta MEP t’e unico partido cu por logra esaki.
AVP a purba pa 7 aña, pero a haci e situacion peor. No tin hende cu ta kere mas cu AVP por haci nos pais sigur bek.
Demas partidonan tampoco a logra convence ningun hende ainda.
Pues lider di MEP y integrantenan di MEP ta consciente di e responsabilidad grandi cu tin riba nan lomba, y nan ta cla pa asumi e reto aki.


c: text/html

text:
William “Willie” Cornelius Apolinario Maria Illes, naci dia 31 di januari 1960, a drenta den servicio di gobierno dia 1 di november 1982. Na 1978 el a termina su MAVO, mientras cu na 1982 el a drenta den servicio di Gobierno na Voogdijraad. Den su trayectoria el a haci diferente curso
Day: August 25, 2017
Corte di Prome Instancia a otorga suspencion di pago pa InselAir
WILLEMESTAD - Directiva di InselAir Internacional B.V. (“InselAir International”) ta hopi contento cu e decision di Corte di Prome Instancia di Corsou pa otorga na InselAir International un suspencion di pago definitivo, cua a keda institui temporalmente na InselAir International pa prome biaha dia 14 di maart 2017. Directiva di InselAir
Streetcar di Aruba a haya promocion grandi den US Today
Awe ta net 2 aña cu un grupo di hende kier a destrui Parlamento
Awe ta net dos aña cu un grupo di opositor di Gobierno di Mike Eman, kier a destrui edificio di Parlamento y hasta a haci intento di kier a sende na candela. Pero e plan diabolico aki a keda frustra, pero sigur lo bay den historia di e intencion di siguidornan
Lone Wolf Bikers Aruba ta gradici
Lone Wolf Bikers Aruba ta desea pa medio di e relato aki di gradici un y tur kendenan a contribui na e 2ND BACK TO SCHOOL RIDE. E aña aki tambe e tabata un exito rotundo. Nos a logra nos meta di a yuda dies studiante di EPB-scol, cinco di Hato
E ganador a resulta Booshi Wever: Debate politico Latino mal organisa y sin mucho publico
Diahuebs ultimo, e debate p’e comunidad Latino a keda organisa na Cas di Cultura, pa cual e interes tabata masha pober. E asistencia di Latinonan na Aruba tabata masha pober, pa cual na final e pregunta, “tabata bal la pena organisa e debate aki?” Por a conclui cu e debate aki
Gerlien Croes di AVP: “E importancia di educacion den nos bida ta incalculabel”
Geldhonden di Aruba tabata exitoso na Corsou
Topiconan di e di dos edicion tabata integracion, social, husticia/criminalidad: POR tin e mihor programa di gobernacion y un team cu 29 lider pa ehecuta esaki
E di dos edicion di e encuentro 'Vision 17-21' LIVE Edition cu candidatonan di Por E Forsa Nobo a tuma lugar. E topiconan cu a wordo trata den un sala yen yen tabata e aspecto di asuntonan social, integracion y husticia/criminalidad. Tur esaki ta topiconan hopi comenta den comunidad y ta forma parti
Arthur Dowers: “Nos no lo descansa te ora henter pueblo ta sigur di e trankilidad cu Aruba ta conoci p’e”
Durante presentacion di programa di partido AVP, candidato Arthur Dowers a hiba palabra pa splica loke t’e vision di e organisacion pa loke ta trata e tema di seguridad y husticia. Prome cu drenta den materia y bay den detaye, e politico a laga hopi cla kico ta su punto di

robotstxt: allowed

filter: keep


text:
Zamarpraise.com
Title
Homepage ZAMAR
Description
Excerpted from the website:
- PROPOSITO DI ZAMAR
-
- Halsa e nomber di e uniko Dios todopoderoso pa medio di alabansa i adorashon ku musika i kanto hibando asina pueblonan den presensha di Dios bibu ku a priminti ku e ta biba meimei di alabansa di su pweblo. Trese alegria den kurasonan, speransa den bidanan, restowrashon den kas i matrimonionan, liberashon pa esnan den kowtiverio i sanashon pa e enfermonan. Nos ta kere firmemente ku Kristu Hesus ta sufisiente Señor i salbador pa un i tur i ku solamente pa medio di dje nos por tin un komunion berdadero ku Dios tata todopoderoso. Ta nos orashon pa un dia nos pweblonan jega na konose e berdat i e berdat lo hasi nan liber. Kristu Hesus ta e kaminda, berdat i bida. Den dje tin kontesta pa tur bo preguntanan, Alivio pa tur bo dolornan, solushon pa tur bo problemanan i ora kos ta parse imposibel, señal i milagernan lo tuma luga pa sakabo for di den pèrta.
Additional Information
External Links
Discussion
Caribbean praise and worship group in Curacao


text:
Recientemente Aruba Tourism Authority tabata tin e gran placer di honra bishitante leal y amigabel, como bishitante di Bon Boluntad biniendo Aruba 10 pa 20 y 30 aña consecutivo.
E titulo honorario simbolico aki a wordo presenta den nomber di Minister di Turismo, como muestra di aprecio na huespednan cu tin 10, 20, 35 aña bishitando nos Isla consecutivamente.
E honradornan presente:
Sr. Cathy & sra. Cathy Mulligan residencia for di Ocean Isle Beach NC
Sr. Robert & sra. Virginia Tirrell residencia for di New Hampshire Hampton.
Huespednan ta miembro leal y ta encanta nos isla su bunitesa, e cordialidad di nos hendenan, nos clima y nos playanan, E seguridad inmenso, seleccionnan di restaurantnan shopping for di exclusivo pa elegancia, y hopi otro actividadnan cu nos isla tin pa ofrece.
E certificado aki a wordo presenta dor di srta. Darline S. de Cuba representando Aruba Tourism Authority hunto cu srta. Shahaira Morris representando Casa del Mar.


text:
E proposishon di minister Plasterk di Ulanda tokante un areglo di disputa den Reino Ulandes ta inakseptabel. Esaki pasombra e minister ta kombensí ku ora tin un disputa entre Reino i sea Kòrsou, Aruba o Sint Maarten, ta un organisashon no-independiente i ligá na e gobièrnu di Ulanda ta disidí ken tin rason si o no. I lokual ta mas inkreibel ta ku Den Haag ta liber pa rechasá e desishon. Esaki aparentemente Den Haag ta konsiderá komo demokrasia i bon gobernashon. Willemstad, Oranjestad i Philipsburg mester manda un mensahe bon kla pa e Ulandesnan: no ta akseptá e proposishon di minister Plasterk. E ta un insulto pasombra e ta kontra di tur prinsipio di demokrasia i estado di derechi.
Ta opvio ku e proposishon di minister Plasterk ta ekivalente na un karnisero ku ta disidí e mes si su karni ta bon i no mester di un inspektor independiente pa hasi esaki. Na mi manera di mira e aktitut arogante aki ta basá riba un grandesa kolonial di pasado ku Den Haag tin masha problema pa laga lòs. Durante di e último 4 añanan ami semper a lucha pa un un areglo di disputa ku ta independiente i ku no tin ni sikiera e sombra di ta dependiente. Tambe a lucha pa e desishonnan di e outoridat di disputa den Reino ta final. Nada ku Ulanda ta liber pa akseptá nan si o no. Ta esaki finalmente e 4 parlamentonan den Reino a para p’e.
Ta inkomprendibel pues ku awe ta pone e parlamentonan un banda i ta manda un proposishon ku no ta tuma e puntonan di salida di e 4 parlamentonan na kuenta. Pa kolmo ta manda e proposishon aki Raad van State (RvS) pa konseho mientras ku minister Plasterk su intenshon ta pa e mesun RvS disidí ora tin un disputa. Promé ku e proposishon aki a bai RvC, su vise Presidente a sali públikamente na fabor di e organisashon aki pa resolvé disputa den Reino. Segun e vise Predisdente tin dos departamentu den RvS ku ta independiente di otro i ta p’esei RvS ta independiente. Bèrdat e dos departamentonan ta independiente di otro, pero e organisashon RvS no ta independiente. Na di promé lugá nos no mester lubidá ku e Presidente di RvS ta Rei Willem Alexander ku tambe ta na kabes di Reino Ulandes. Kòrda ku ta trata aki di disputanan entre di Reino i Willemstad, Oranjestad o Philipsburg. Na di dos lugá, durante di e último siglo delaster un vise Presidente di RvS ta un èks polítiko di Ulanda. RvS ta prinsipalmente un órgano di konseho pa Den Haag i en bista di lokual mi a bisa anteriormente, RvS no ta independiente o a lo ménos no ta sin un sombra di dependensia di ‘politiek Den Haag’.
Un areglo pa disputa mester ta independiente, liber di kualkier sombra di dependensia. Ademas su desishonnan mester ta final. Kualkier proposishon ku ta desviá for di e puntonan di prinsipio aki ta no-demokrátiko i no-deseabel. Pa mas detaye riba kontenido pa un areglo di disputa mi ta referí na mi artíkulo anterior: https://alexdavidrosaria.blog/2017/01/16/no-dispute-mechanism-no-democracy-in-the-kingdom/


text:
Brazil Taekwondo Stichting a sali best team na e di 9 campeonato nacional na memoria di srta. Anashia Murray q.e.p.d.
Manera a anticipa cu e team di Train Hard Fight Smart lo bay cu e copa di Best Team, pero a empata cu San Nicolas Taekwondo Center cu 6 pelea gana y 1 perdi. Master Eric Barry a dicidi cu ta bay tin dos prome lugar y asina Brazil Taekwondo Stichting a sali best team hunto cu San Nicolas Taekwondo Center.
Brazil Taekwondo Stichting su team dinamico no a gana tur pelea manera cu nos a antecipa, pasobra Danon Delamore a haña un lesion na su pia den e di dos rond y e referee a para e pelea y Danon Delamore a wordo declara perdedor y asina Brazil Taekwondo Stichting a perde un di su 7 peleanan pa e best team.
San Nicolas Taekwondo Center su team tabata mesun fuerte cu esun di Brazil Taekwondo Stichting y a perde 1 pelea tambe. Esaki ta pone cu e team jong dinamico di Brazil Taekwondo Stichting tin trabou pa haci si nan kier sigui logra di gana e copa di Best Team. Awor e team ta preparando pa e biahe pa Surinam, pasobra 4 atleta di Brazil Taekwondo Stichting lo biaha pa asina Aruba ta bon representa na Surinam. Manera cu bolbe for di Surinam lo sigui cu e preparacion pa e biahe largo pa Korea. Na Korea si lo tin cu bay all out si kier gana un medaya, pasobra e Koreanonan si no ta haci wega.
Brazil Taekwondo Stichting su directiva ta contento cu e resultado di e team di Train Hard Fight Smart.


text:
Participacion encuesta “About Workplace Harassment”
E organisacion “About Workplace Harassment” funda door di sra. Karin Bosman, ta un organisacion independiente y actualmente ta haciendo un investigacion riba e fenomeno “Intimidacion sexual na trabou”. Algun tempo atras sra. Bosman a haci un presentacion riba e topico aki na Departamento di Labor y investigacion y tambe na Ministerio di Asuntonan Social, Hubentud y Labor y a papia riba un investigacion cu su organisacion ta eherce na Aruba riba e topico aki.
Sra. Bosman mes ta un victima di harrasment na trabou y pa tal motibo a bira un consehero experencia riba e tereno di “Intimidacion sexual riba tereno di trabou”. E ta dedica su mes na conscientisa y conseha organisacionnan con pa atende cu e fenomeno aki. Intimidacion sexual ta un topico cu mundialmente tin atencion. Intimidacion sexual por tin diferente resultado negativo pa e victima, por ehempel; sentimentonan di culpabilidad, berguensa y tambe depresion, enfermedadnan cu por conduci na ausencia (AO) pa tempo largo. Un di e consecuencianan tambe ta e imagen negativo cu e empresa/organisacion por haya. Mirando e seriedad di e fenomeno aki, Bosman a crea un encuesta caminda e ta haci diferente pregunta pa wak si na Aruba e fenomeno ta existi tambe y den ki magnitud. E cuestionario aki ta tuma solamente 5 minuut di bo tempo.
Bo cooperacion como trahador ta wordo solicita pa participa den e investigacion aki. Bo participacion lo ta anonimo y ta di gran importancia y lo duna un gran aporte na e investigacion aki. Tur dato ta keda confidencial. E investigacion aki ta sumamente importante pa por trece seguridad riba tereno di trabou pa bo persona y bo coleganan. E preguntanan por ta directo y fuerte, pero ta pa ricibi e contestanan cu tur berdad. E ta basa riba situacionnan di intimidacion sexual cu kizas bo mes a pasa aden of un colega di bo. Esaki ta e link pa participa na e encuesta.


text:
ORANJESTAD - Relaciona cu Semana Santa caminda cu ciudadanonan tin custumber di bay campa, Alto Comisario di Polis, mr. Adolfo “Dolfi” Richardson ta haci un yamada na campadonan pa tene cuenta cu e condicionnan bou di cual ta otorga e permiso. E fecha riba cual campadonan por cuminsa kampeer ta diadomingo 9 di april 2017 pa 12'or di merdia. Kiermen riba e fecha y ora stipula ta permiti pa pone trailernan y tentnan riba beach. Tur obheto poni prome cu e fecha y ora stipula lo wordo kita pa Polis. E ultimo dia di kampeer lo ta dia 23 april 2017.
Despues di campamento tur obheto mester wordo kita for di beachnan. Si esaki NO sosode anto Polis lo kita esakinan riba gasto di e campado. Ta haci un apelacion na un y tur pa mantene nos beachnan limpi. Deposita tur desperdicionan den bari di sushi of den saconan di plastic.
Formulario pa pidi permiso pa kampeer ta obtenibel na Administracion di Polis desde dia 28 februari te cu dia 24 maart 2017 entre 8:00 am pa 11:30 am y di 1:00 pm pa 4:30 pm. Formulario ta obtenibel na tur Warda di Polis.
Tin condicionnan extra compara cu añanan anterior añadi na e permiso. Por ehempel, bou ningun circunstancia ta permiti pa haci BBQ riba e santo blanco di e beachnan, na otro parti solamente por haci B.B.Q. cu B.B.Q. pit di gas. Tentnan y trailernan cu ta wordo uza pa campa mester ta den bon condicion. Nan mester wordo poni a lo menos 10 meter di e oriya di lama y nan mester wordo poni a lo menos 5 meter for di e caminda publico. Si Polis lo kita nan. Bou ningun forma ta permiti pa reserva tereno pa kampeer.
Tene cuenta cu tentnan, trailernan y otro obhetonan uza pa campa no por wordo poni riba otro luganan cu ta e luganan destina pa esakinan y cual luganan a wordo destina pa Gobierno. Den tentnan/trailernan mester tin suficiente recursonan pa por duna prome auxilio (E.H.B.O.). Ta prohibi pa pone obhetonan of plachinan cu no ta cuadra cu moralidad riba tent of trailernan. E campamento mester sosode conforme e condicionnan bou di cual e permiso a wordo otorga.
Ta prohibi di core cu vehiculonan di motor, bicicleta, cabay y garoshi riba nos beachnan y principalmente na luganan caminda ta destina pa publico. Ta prohibi di pega candela riba nos beachnan. Ta prohibi di bende cuminda, softdrinks, mixdrinks, of cualkier otro tipo di articulo ariba beach sin permiso. Por toca musica solamente for di den trailer of tent den siman te 10:00 pm y den weekend te 12:00 am y di tal manera cu no ta molestia otro campadonan. Ta permiti uzo di sound system/amplifiers solamente si otro campadonan no ta sinti molester di esakinan.
Ta prohibi pa kap mata, sin permiso. Tambe ta prohibi pa core cu boto y pa hancra den zwemzone, tambe ta prohibi pa mara boto na boeinan cu ta destina pa scheepvaart. Ta prohibi uzo di palet y carton riba beach, sino nan ta wordo kita door di Polis. Ta prohibi pa uza e beach of e palo di coconan como toilet. Ta prohibi pa tin cabay y cacho riba beach. Ta prohibi pa campadonan uza e hutnan pa nan campa. Mester laga e hutnan liber pa personanan cu ta bin pasa dia na lama.
Bou ningun circunstancia mag di susha e beachnan. No mag bay laga boternan kibra of splinter di glasnan atras riba beach, ni tampoco no tira esakinan den lama. Esaki ta conta pa desperdicio tambe.
No mag pasa e permiso pa otro persona. E poseedo di e permiso mester tin esaki completo den su tent/trailer na un caminda visibel pa Polis. E poseedo di e permiso mester tene cuenta cu e tin solamente derecho riba e luga di campa durante e tempo cu efectivamente e ta campando, prome cu esaki bo no mag di reserva, marca, pone cabuya, etc. E poseedo di permiso ta keda responsabel pa cualkier daño na otronan debi na existencia di su tentnan/trailer of otro obheto.
Mester sigui indicacionnan di Polis duna na interes di ordo publico y siguridad di persona, bienes y basa riba moralidad estrictamente. Esun cu no actua conforme e condicionnan bou di cual a otorga e permiso ta wordo considera di a actua sin permiso. E permiso e ora ey ta wordo revoca y bo por haya proces-verbaal.
ORANJESTAD - Un atraco arma a tuma lugar na un apartamento na Playa awe merdia. Segun vocero suplente di polis Liliana Rasmijn, tabata pa 11:57am na un apartamento na Beaujonstraar cu un atraco a tuma lugar. E cuidadano a tende hende bati na su porta y ora la habri esaki encuestion ta topa cu dos hende homber cu un arma di candela. Nan no tabata tin cara tapa y nan a papia spaño. Nan a bai cu dos cellular, $200, mas afl 400,- . Nan a huy na pia direcion pabao. Mas e cuidadano no por a wak door cu nan a sere den su apartament y no por a sali. E caso ta den man di atraco team . Slachtofferhulp tambe a presenta na e sitio pa duna asistencia na e cuidadano cu a keda den un susto. Ken cu por a wak algo jama tiplijn di polis 11141.
ORANJESTAD - Awe durante oranan di madruga Recherche di districto 1 a efectua un huiszoeking na un adres na Madiki. Na e adres 3 persona nacionalidad Venezolano (2 hende homber y 1 hende muhe) y ilegal a wordo deteni. Por bisa tambe 1 pistool y municion a wordo tuma den beslag. Pa mas detaye ariba e investigacion tuma contacto cu OM.
ORANJESTAD - Awe 7 januari 2018 pa mas o menos 8 am Central di Polis a yama Maritiem Polis cu un boto Venezolano mester a yega Boca Cathalina. Patruya Strand Polis tambe a bai e direccion ey. Na jegada di patruya, Strand enberdad ta topa un boto. Ta trata di e boto registration AQYM 2498 "Las Gemelas". Maritiem polis tambe a presenta na e sitio y a cuminsa cu nan investigacion. A resulta cu dia 4 januari 2018 e boto menciona a sali di Venezuela di porta "Tocopero" cu 2 persona na bordo pa bai pisca. Nan a bai pisca den besindario di penisula di Paraguana. Nan a haya problema cu motor y drief pasa Peninsula di Paraguana voorbij. Nan purba hasi señal cu nan cuchiu pa tera pero sin resultado. Nan a sigui drief bin direccion noord. Nan a keda drief 3 dia riba laman. Nan tawata tin awa so na bordo pero sin cuminda. Door cu nan a tira reda den awa di Venezuela nan tawata tin algun pisca na bordo y asina a cuminsa come pisca kuru. Stroming a hiba nan te trece nan algun miya pabao(west) di Aruba. Door cu nan a waak tera nan a keda purba start un motor y a logra tambe net pa trece nan sera di tera na altura di Boca Cathalina. Pa mas o menos 0600 am awe mainta nan a yega Boca Cathalina. Un di nan a bula na awa bai tera pa busca ayudo. Boto di polis BP 2 a bin terpl. Y a tuma e persona nan over y asina sleep nan boto direccion waf di Barcadera. Personal di immigracion a klaar in e persona nan. Via caminda nan official por a saca afo cu enberdad Venezuela a manda un aviso cu e 2 persona nan aki ta perdi riba laman. Mirando nan tawata cansa y sin come bon e ultimo dianan Rode Kruis a tuma nan over pa asina majan mainta nan traha riba nan boto pa nan por sigui bek direction Venezuela. Maritiem polis a juda nan cu spark plug y fuel pa nan boto. Asina pa nan por jega bek Venezuela sano y salvo.
ORANJESTAD - Control di trafico di e unidad di motor di polis durante y despues di fakkel a produci basta boet. Segun vocero di polis Lito Laclé a bisa NoticiaCla, un total di 32 boet a wordo repartí.2 invordering rijbewijs den aanhouding di rijden onder invloed, na cual un a supla 1035 ug/l ( esey ta den e grens di alcoholvergiftiging) . Boetnan nan ta varia di verlichting, inhalen, roodlicht, cellular, bescheidenen. Fotonan ta di archivo cortesia KPA.
ORANJESTAD - Durante y despues di Fakkel, tabatin 24 detencion. Segun vocero policial Lito Laclé ,Fakkel a cuminsa pa exactamente 8.10 pm y e last lap a drenta 2.15 am. Di e 24 detencion, 2 tawata pa core influencia di alcohol, 1 cu tawata wordo buska di Husticia. E resto mayoria tawatin di haber cu “Openbare Dronkenschap” of pa bringamento. Tawatin un total di más o menos 150 Polis ariba pia.
ORANJESTAD -Cuerpo Policial Aruba ta cla pa inicia un otro temporada di Aruba su carnaval. E aña aki carnaval 64 ta conta cu mas o menos 150 agente policial cu lo ta riba pia pa parada di flambeu diasabra awor dia 6 januari. Cu diferente unidadnan manera K9, Mobiele Eenheid, Cuerpo Especial Arubano, Motor Unit y polisnan uniforma cu lo forma parti di parada di diasabra awor.


text:
E conocido cantante y corista Rachel Kraaijvanger, mescos cu hopi otro artista local, ta contento cu inauguracion di Plaza Padu diabierna awo 17 di maart. Kraaijvanger a expresa su satisfaccion pasobra ta un merecido homenahe pa un di e figuranan mas grandi e importante di nos historia y cultura. Rachel a comparti na ki manera e ta sinti cu Padu a inspir’e.
“Como persona y como artista, e ta keda mustra e humildad cu e sa di unda el a bin y unda el a nace”, asina Kraaijvanger a expresa.
Manera hopi di nos, Rachel a tende di Padu del Caribe, pa prome biaha, na scol. Aki el a siña cu e ta un di e compositornan di nos himno nacional ‘Aruba Dushi Tera’ hunto cu Rufo Wever y Lio Booi. Tambe cu Padu a traha hopi otro cancion bon conoci y gusta.
Pero ta ora el a cuminsa canta y siña canta Padu su cancionnan, e ta sinti cu di berdad el a conoce e gran artista aki miho. Loke mas a resalta ta e contraste di humildad y profundidad den su letra; un combinacion cu semper a sa di toca tur Arubiano.
Mas despues, e nomber den buki a bira un persona di carni y weso ora cu Rachel tabata canta cu Maybelline Croes den conciertonan caminda Padu Lampe tambe tabata presenta of tabata haya homenahe. Tambe tabatin ocasionnan special caminda tabata compaña otro artistanan pa bay duna Padu un serenata na su cas. Y aunke nunca nan a traha profesionalmente, Rachel ta duna tur e momentonan aki un gran balor.
Kraaijvanger ta sumamente contento cu Gobierno di Aruba tabatin e vision y boluntad pa construi un plasa na honor di e gran Arubiano aki hunto cu e co-compositornan di nos himno. “Mi ta kere cu nos mester duna balor na nos artista, den cualkier ramo cu ta; of e hendenan cu ta haci algo bon na bo pais. Homenahea nan na bida pasobra, ora nan fayece, mi ta kere ta laat; y no tin nada mas bunita pa e persona mes cu sinti cu el a haci algo bunita, cu e ta laga un bon trabou atras y e ta wordo aprecia pa esey. Ta na bida so no por hacie”, e cantante a finalisa bisando.
Pueblo di Aruba henter ta keda cordialmente invita pa asisti na e momento historico cu lo bira e inauguracion oficial di Plaza Padu. Diabierna awo 17 di maart for di 6’or di atardi na e plasa ubica patras di edificio di Gobierno den Centro Historico y di Gobernacion na Oranjestad. Despues di e ceremonia caminda Padu Lampe mes lo ta presenta, ta sigui un concierto riba Plaza Daniel Leo cu un cantidad di artista dirigi pa Jonathan Thiel.


text:
Diahuebs awor 25 di Januari, riba Día di Betico, Aruba Tang Soo Do federation conhuntamente cu tur e scolnan di Gihae Tang Soo Do Studio Aruba lo organisa Copa Betico Croes 2018. Esaki lo ta un torneo cu lo ensera Hyungs (forma libre) y weapon hyungs ( forma cu arma).
Tanto diahuebs 25 di januari Dia di Betico como tambe e diasabra 27 di januari, landamento sincronisa lo organisa nan competencia pa y tur nan atletanan. Mester bisa cu dia 25 di januari e competencia ta riba “Figures”, mientras e diasabra 27 di januari esaki lo ta riba rutina. Pa
Hopi alegria, como tambe algun lagrima, a keda comparti na momento cu e colega popular Sybil Henriquez-John y Rubert Martis a ricibi tur e mihor deseonan na momento di nan hubilacion for di Playa Linda Beach Resort. Ambos ta bon conoci den nan departamentonan y entre e miembro y bishitantenan
Si e ta na bida awe, diahuebs awor nos lider inmortal y fundador di nos partido, Gilberto François ‘Betico’ Croes lo a cumpli 80 aña. Lamentablemente un accidente tragico 31 aña pasa a corta bida di e estadista di mas grandi cu nos pais a yega di conoce.
Betico como maestro
Dia 31 di Januari Daniella tin un Wine and Cheese Fundraising na House of Mosaic
Srta. Daniella Pop lo ta ARUBA su representante di dia 11 pa 18 di February na Nicaragua pa e certamen di Teen Universe. Aña pasa Daniella Pop a logra e titulo di Miss Teen Model y
Lotto ta anuncia cu mañan, 25 di januari, nos oficina situa na Oranjestad y San Nicolaas lo ta sera. No tin sorteo di Lotto ni merdia, ni anochi. Ta bon pa nos clientenan tene bon cuenta cu esaki.
Tur sorteo ta sigui normal riba diabierna, 26 di januari, 2018.
Lotto cu hopi
Aruba ta celebra Dia di Betico pa asina recorda e fecha natalicio di Gilberto Françios (Betico) Croes. Un personahe hopi stima den pueblo y cu a dedica gran parti di su bida pa Aruba por logra su Status Aparte.
En coneccion cu celebracion di Dia di Betico, pueblo henter ta keda
Diasabra 20 januari ultimo Camara di Comercio (KvK) a tene su evento anual Business Plaza – Step Forward! y nos por bisa cu edicion number 6 tabata un evento exitoso pa e comerciante local en general. Durante e evento aki a brinda e oportunidad pa asisti na diferente charlanan y
Aunke cu den pasado a haci testnan cientifico caba riba e saconan cu EcoGas ta dera y tur a sali positivo, toch Gobierno na final di aña a pidi pa bolbe haci e testnan aki pero cu standard mas halto ainda. EcoGas a cumpli cu e peticion y a manda
Dojo Boye Martial Arts Center a reuni cu Fundacion Lotto pa Deporte unda cu a recorda con e aña anterior a bay. Ronny Boye, instructor di e dojo, a expresa su gratitud pe yudansa cu nan a ricibi. Dojo Boye Martial Arts Center a entrega Fundacion Lotto pa Deporte e


text:
Recientemente den medionan di comunicacion, ta circulando editorialnan na unda ta specula posibel actonan corupto cu ta envolucra InselAir Aruba.
InselAir Aruba ta tuma nota di e speculacionnan aki y categoricamente ta distancia su mes di cualkier di e rumor of speculacionnan aki cu no solamente ta atacha InselAir Aruba, sino tambe otro instancianan di aviacion den un forma inhusto.
“Ningun di e speculacionnan aki ta berdad, tampoco nos a wordo informa di ningun raport of
investigacion semehante”, CEO di InselAir Aruba sr. Stephan van Spaandonk ta
expresa.
“No obstante e retonan cu nos ta enfrentando, orguyosamente nos por bisa cu e team di InselAir Aruba ta traha continuamente den forma etico y responsable”, señor Spaandonk ta conclui.


text:
Deporte ta wordo domina dor di dirigentenan masculino. Historicamente nan ta carga tur liderazgo den e mundo di deporte. Si nos mira nos organisacionnan deportivo aki na Aruba tambe hende homber ta dominante. Mundialmente nos como hende muher ta keda atras, sea cu no ta brinda oportunidad na nos of simplemente nos no ta interesa den funcionnan di liderazgo den fundacionnan deportivo. Esaki no ta conta pa deporte so, politicamente tambe e arena ta domina pa hende homber, segun Jacky van Putten.
Ultimo añanan nos por a mira un cambio si na unda Ministernan y Parlamentarionan femenino a wordo eligi of nombra. Mas y mas partidonan politico ta fortalece nan lista cu candidatonan femenino. Mi ta di opinion cu e eleccion aki lo ta determinante pa nos rol femenino den politica. Ta tempo pa apoya nos cu bo voto y habri e caminda p’asina nos por influencia nos gobernacion y e rumbo di nos pais.
Den mi ramo tambe, deporte, nos mester mas participacion di nos ser femenino. Pa añanan mi a para wak con oportunidadnan den maneho di deporte ta wordo brinda na e hende hombernan y nos cada bes ta keda afo. Mester bin un cambio den esaki, nos aporte na deporte ta importante y nos mester ta cla pa tuma posicionnan clave den e maneho di deporte. Deportenan cu ta domina pa hende homber sistimaticamente ta haya mas importancia, mientras deportenan cu ta practica pa sernan femenino ta wordo neglisha, van Putten ta splica.
Dia 22 di september bo voto femenino por trece a cambio. Como unico politico femenino cu ta representa deporte riba un lista y cu un plan concreto p’asina mehora nos deporte, trece bek na nos scolnan y barionan, bo sosten ta importante. Mester por pone un ser femenino den e mundo di deporte y trece un vision diferente, un maneho cu vision y cambia e rumbo di nos deporte. Mester involucra mas hendenan hoben, prepara cu e curason pa nos deporte, mester un aire fresco cu lo percura cu tin transparencia y un maneho realistico.
Como ser femenino cu a para 35 aña pa deporte y ta profila su mes rib’e plataforma nobo POR, mi experiencia y mi vision lo percura cu bo yiunan lo haya e oportunidad pa eherce nan deporte y percura cu den tur bario y scol tin facilidadnan debido y profesionalnan prepara pa asina nos hubentud por desaroya nan mes leu di criminalidad.
Bo voto lo habri e porta pa nos, bo sosten lo pone un ser femenino den e maneho integral di Gobierno pa cu deporte. Mucho aña a pasa cu e oportunidad no a wordo brinda. Ban p’e cambio vota 11 riba lista di POR, asina Jacky van Putten di POR a declara.


text:
DEN HAAG – Embahadanan di Reino ta na servicio di tur cuater pais den Reino, pues tambe pa Aruba. Esaki tabata e mensahe hopi cla cu Embahador di Reino na Republica Dominicano Robert de Leeuw a bisa durante di su bishita cerca Minister Plenipotenciario Juan David Yrausquin.
Esaki ta encera tambe cu companianan di Aruba por haci uzo di e Embahadanan pa haci negoshi cu paisnan den region Caribense, den e caso aki Republica Dominicano.
Minister Yrausquin den su combersacion cu Embahador De Leeuw a pidi atencion pa e asunto aki y tambe a menciona ATIA como un partner pa hiba combersacion cu nan.
Sr. De Leeuw a bisa di tin un aprecio grandi pa Prome Minister di Aruba Mike Eman pa su enfoke pa intensiva e contactonan den e region di Caribe.
E meta principal di e bishita di Embahador De Leeuw na Minister Yrausquin ta pa papia rib’e bishita cu presidente di Republica Dominicano Danilo Medina lo haci e aña aki na Aruba.
Durante di e bishita aki e delegacion Dominicano lo trata e posibilidad di exportacion di berdura y fruta for di Republica Dominicano pa Aruba. Minister Yrausquin a recomenda pa tene un reunion cu e importadornan di berdura y fruta na Aruba.
Den esaki lo mester tene na cuenta e transportacion entre Republica Dominicano y Aruba, cual distancia ta hopi mas grandi cu entre Venezuela y Aruba, for di cual pais actualmente mayoria di berdura y fruta ta wordo importa na Aruba.
Tambe Embahador De Leeuw a menciona cu Gobierno di Republica Dominicano ta hopi interesa den produccion di awa potable. Segun Embahador De Leeuw Aruba lo por brinda Republica Dominicano sosten rib’e tereno aki mirando su experticio.
Minister Yrausquin a añadi cu Aruba pa medio di WEB tin un di e plantanan pa produci awa mas eficiente den region Caribense. WEB semper a produci awa y coriente na tarifanan conforme e mecanismo di e mercado, asina e mandatario a bisa.
Embahador De Leeuw mester a remarca cu e interes di companianan Hulandes pa inverti na Republica Dominicano no ta hopi grandi. Kisas esaki por cambia si e companianan haci uzo di Aruba como gateway pa Caribe, manera cu TNO a haci.
Finalmente, Minister Plenipotenciario Juan David Yrausquin a bisa Embahador De Leeuw cu e por conta riba sosten di Aruba, principalmente di DBB y tambe di Gabinete di Aruba den coordinacion di e bishita di presidente di Republica Dominicano Danilo Medina na Aruba.


text:
Actualmente AAA N.V. tin como 20 posicion pa acomoda e avionnan cu ta bin Aruba, di cual 8 so por haci uso di servicio di slurf.
Loke nifica cu mester haci uso di bus pa recoge e pasaheronan pa hiba nan n’e terminal. Y tumando na cuenta cu mas turista ta scoge Aruba pa bishita, nifica cu mester sigui duna e servicio desea.
Actualmente AAA N.V. tin 7 bus pa haci e trabao di transporte aki. E busnan aki tey pa brinda tur compania di aviacion e servicio desea pa mas liher posibel ora di yegada y di salida, na un manera mashs smooth.
Pero manera ta conoci, un di e motibonan cu lo traha riba expansion di terminal, ta meramente pasobra e ta birando chiquito
Actualmente mes, maske cu a caba di amplia e sala di yegada, cu a keda hopi bunita, cu sigur lo bay na acomoda e fluho di pasahero na un manera mas eficiente.
Awor AAA N.V. mester enfoca riba nan checking-in area y e security check-point, cu ta birando un bottle-neck. Mester bay traha hopi liher riba esaki.
Pa loke t’e pista, no mester alarga esaki mas, pasobra e tin e largura necesario, pasobra e avionnan cu ta bin Aruba, ta hopi mas moderno y eficiente. Nan ta usa menos pista pa lanta buelo. Esey ta haci cu e largura di e pista aworaki ta cumpli cu demandanan internacional.


text:
Tata Misericordioso awe atrobe mi kier acerca Bo pa den tur humildad reconociendo cu mi no por biba sin Bo. Cu mi tin mester di Bo cada instante, tur momento. Danki pa duna cada un di nos e regalo precioso di bida. Tata nos sa cu Bo plannan no ta nos plannan y Bo camindanan no ta manera di nos. Bo pensamentonan tambe no ta mescos cu di nos. Awe Bo ta mustra nos esey hopi cla den Bo Palabra cu ta e parábola di e trahadornan den e hofi di wijndruif na unda Bo ta manda e trahadornan bai traha den Bo hofi di wijndruif. E trahadornan a cuminsa na diferente ora y sinembargo na final e doño a paga nan tur igual. ( Mat. 20, 1-16b) Hesus kier siña nos cu nos relacion cu Dios no ta cuestion di merito, di cantidad di trabow of calidad. Den e Reino di Dios e relacion cu Dios ta gratis, e ta di duna sin ricibi nada a cambio. Tambe Señor ta siña nos cu nos mester keda contento cu exito di nos prohimo y enbez di bira jaloers y haya envidia nos mester gradici Dios pa cuanto misericordia E tin cu otronan y asina hunto nos por construi un mundo nobo. Amen.
Orashon di dia 24 september 2017
Posted in Orashon di Dia


text:
parti II
Drs.Marisol M.Krosendijk
Pa nos corda un rato e articulo di dos siman pasa, ban recapitula kico ta nifica tin integridad:
Cu bo accionnan ta consistente cu bo palabranan;
Cu hende por confia den bo, cu hende por depende di bo y cu bo ta honesto;
Cu bo ta comunica honestamente y habri;
Cu bo tin balornan apropia y comportacionnan cu ta refleha e balornan aki;
Y cu bo por admiti foutnan y no tin miedo pa mustra cu bo ta worry.
Tres forma di integridad
Segun e meneer Dan Couglin kende ta reconoci riba e area aki tin tres tipo di integridad:
Intergridad interno: Esaki ta bo integridad na e nivel mas profundo. Bo integridad ta djies pa show pasobra e ta mustra bon, of di berdad bo ta biba bo bida cu integridad den mente? Integridad Interno ta tocante ta capas di hasi lo corecto, hasta ora ningun hende no ta wak y maske bo no haya credito pa hasi esaki. Hasi locual ta corecto, maske e por parce e opcion mas difisil, apesar di cu ningun hende ta wak bo realmente ta un stap grandi den e direccion di garantisa cu bo ta biba cu integridad.
Integridad externo: Esaki ta locual bo ta mustra na esnan rond di bo. Bo tin un integridad externo halto ora bo accionnan ta consistente cu bo pensamentonan y cu locual bo ta bisa. Si bo ta bisa un cos, pero bo accionnan ta bisa algo otro-bo tin mas trabou pa hasi.
Integridad di imagen: Mescos cu integridad externo-esaki ta e imagen di bo integridad. Porta di berdad externamente bo por ta mustra accionnan corecto y bo ta tuma e caminda corecto, pero bo por pensa di hasi e accionnan aki di otro manera? Bo ta lagando bo imagen habri pa interpretacion? Hende tin hopi imaginacion. Ora nos no ta compronde algo, nos ta hopi liher den hasi suposicionnan y forma creencianan di dicon algo ta pasando. Percura pa bo integridad di imagen kiermeen asegura cu ningun di bo accionnan of palabranan por wordo duna e interpretacion ekiboca.
Con nos por desaroya integridad
Integridad mester wordo siña y practica na un edad hopi jong. Hendenan cu tin mayornan of miembronan di famia cu ta honesto, husto y consciente tin mas hopi chens pa hereda e aspectonan di integridad ora cu nan bira mas grandi.
Pero, si bo no tawata tin suerte den bida, y bo no a haya e chens di biba cu hendenan cu tawata tin e caracteristicanan aki, ainda bo por hasi algo pa cambia bo mes. Promer ta hopi importante cu bo ta hopi consciente di bo pensamentonan, palabranan y accionnan. Den tur cos cu bo hasi, semper puntra bo mes, “ E pensamentonan aki, e palabranan, e accionnan ta den acuerdo cu e principionan y balornan universal?” Si ta no, e ora bo tin cu cambie. E caminda pa desaroya integridad no ta facil y bo por progresa solamente si bo tuma pasonan chikito-un paso cada bes. Locual ta importante ta bo compromiso pa cambio; pa bira un mihor persona cu bo ta awe.
Tipsnan pa mustra integridad na bo trabou
Construi relacionnan respetuoso y di mutuo confiansa-confiansa y respet ta e ingredientenan di un cultura saludabel y positivo na trabou. Comunicacionnan respetuoso, respetando bo colega su pensamentonan y ideanan y continuamente trahando riba relacionnan ta demostra cu bo ta un “team player”. Traha manera un team ta desaroya confianza y tambe ta demostra cu hendenan por conta cubo.
Comunica habri y honestamente- comunicacion habri y honesto ta e manera pa segura cu hende sa kico ta pasa exactamente rond di nan, unda tur hende ta para y e mihor manera pa sigi dilanti.
Sigi proceduranan di trabou-Proceduranan ta diseña pa guia bo na e mihor practica. Si bo kies pa no sigui nan of si bo ta usa shortcut, esaki lo conduci bo na mal resultado, problemanan y foutnan cu lo mester wordo drecha.
Demostra comportacion responsabel- Asegura cu no tin motibo pa bo coleganan cuestiona bo conducta door di demostra comportacion etico y moral tur ora. Esaki ta inclui evita di usa e compania su equipo of recursonan pa uso personal, hasi esfuerzo pa completa bo trabou promer cu e fecha limite y mustra entusiasmo y compromiso cu bo trabou.
Traha diligentemente- Esaki ta un manera poderoso pa mustra bo integridad dor cu e ta mustra cu bo ta responsabel cu bo tempo di trabou. Hasi yamadanan personal, ta bezig cu internet, text of snack na bo mesa di trabou, ta cierto actividad nan cu ta distrai un persona di traha efectivamente. Door di focus riba bo responsabilidadnan di trabou ora bo ta na bo mesa di trabou, lo mustra bo coleganan, manager, y hasta clientenan cu bo tin etica di trabou fuerte.
Admiti y siña for di bo errornan-Ta comun pa hasi fout ora bo ta traha, pero bo mester admiti e error sin tira culpa riba e otro. Esaki ta mustra cu bo ta responsabel suficiente pa carga bo errornan, ta dispuesto pa coregi nan y siña di nan. Si bo ta un manager, esaki kiermeen tuma e culpa bo mes, y no laga e miembronan di bo team tuma e responsabilidad.
Dirigi dor di ehempel-Esaki ta pone un fundeshi firme pa locual bo ta balora mas y con bo kier traha. Door di wak bo traha cu e mesun standardnan y expectativanan, e ta encurasha otronan pa sigui bo ehempel.
Para pa locual bo ta kere aden-Esaki ta tocante para pa e manera cu bo ta pensa ta apropia pa hasi cosnan, anque tur otro hende ta hasi algo diferente.
Tin bo mesun identidad-Bin na compronde ken bo ta, kico bo ta capaz di bira, kico bo kier di bo bida y unda bo kier bay. Asegura bo cu esakinan no ta djiez reflexion di locual otronan ta spera of kier. Unabes bo sa esaki, aliña bo balornan na e caminda aki, y maneha straight den tur locual bo ta hasi.
Recordatorio di Dia:
Tin biaha bo por yega na un punto unda bo por wordo puntra pa hasi algo cu no ta den acuerdo cu bo codigo di conducta personal. Esaki por presenta un decision desafiante pabo, pero si bo tin un integridad fuerte y balornan, bo lo nenga di hasi esaki. Tin e curashi pa bisa no ta un habilidad importante pa siña.
Bo integridad ta bo amigo di mas grandi mirando cu e ta mantene bo riba e caminda corecto. Hasiele bo meta pa ta un persona di intergridad semper no importando cuanto tentacionnan of retonan bo por enfrenta.


text:
Partijraad di MEP den un reunion extra ordinario diadomingo a aproba e resultado di negociacion y reparticion di cartera te na e momento aki entre e tres partidonan di coalicion MEP POR RED.
Lider di MEP a duna un splicacion di e proceso di formacion. Mester remarca manera cu lider di MEP a bisa na mas di un ocasion, cu no tabata facil. Mas facil lo tabata si no mester a negocia un coalicion. Pero pueblo a pidi un coalicion y MEP ta cumpli cu e deseo di pueblo.
Awor ta sigui e proceso di propone candidato pa funcion di ministernan. Partijraad di MEP a duna lider di MEP un fuerte aplauso pa tur locual el a logra den negociacion pa brinda MEP e posibilidad di forma parti di e siguiente Gobierno. Por a nota un entusiasmo grandi den esnan presente y deseo pa cuminsa traha, e comunicado ricibi for di MEP ta bisa.
“Ta lamenta cu tin tanto rumor riba caya cu lo tin problema den MEP. Cu e Partijraad di ayera a keda comproba un biaha mas cu eseynan ta rumornan falso, cu den MEP no tin problema. Locual ainda ta un reto ta pa tur hende compronde cu tin cos cu por, y tin cos cu no por. MEP no a gana eleccion su so, y pues mester pone awa den biña pa yega na e miho coalicion posibel pa Aruba. “
“Nos no por anuncia ainda con e reparticion di carteranan lo ta, ni di esnan encarga, mirando cu e proceso oficial mester wordo aproba pa Su Excelencia Gobernador di Aruba prome. Ohala cu tur hende por respeta e proceso aki, y no difundi nomber y carteranan ainda, ya cu nada ta oficial. E proceso ta wordo cana cu hopi cautela, pa por cana e proceso corectamente. Nos meta ta: un coalicion stabiel pa Aruba, pa cuminsa pone e ser humano central di berdad. Y nos ta logr’e!”, ta palabranan di lider di MEP Evelyn Wever-Croes.


text: E aña aki e kaminata ku ya pa basta aña ta tuma lugá na Nijmeege lo no tin e ruta mas di 55 kilometer. Esaki ta loke mandatario di Nijmeege a duna di konosé ayera. E kaminata ta wòrdu organisá ku diferente ruta ku e partisipantenan por skohe na momentu ku nan ta inskribí. E aña aki a kit’é debí ku no ta masha persona ta interesá pa tuma e ruta aki. esnan ku ta enkargá na prepará e kaminata aki kaminda mas ku 50 mil hende ta partisipá na dje, ya a kuminsá ku e preparashonnan di e kaminada. I for di awor a disidí pa hasi e notisia públiko trempan pa asina informá esunnan ku ta interesá pa partisipá e aña aki. ya tin 47 mil puesto reserva pa e kaminata.


text:
Partido MEP ta conoci pa hisa e bandera mas grandi di Aruba, mey anochi di dia 17 pa 18 di maart. Esaki a sosode despues cu un grupo grandi hobennan, acompaña pa All Star Brassband a marcha desde rotonde di Santa Cruz pa Cede di MEP cu e bandera mas grandi di Aruba.
Tabata un ceremonia hopi emotivo y especial pa mira e bandera bay halto y waya liber y cu orguyo. Presente na e acto aki tabata tambe Prome Minister di Corsou, sr. Hensley Koeiman y su señora, cu ta na Aruba pa celebra e dianan nacional.
Sr. Harry Croes a duna nan un splicacion di e historia di e acto aki y di e bandera mas grandi di Aruba. Miles di persona presente hunto a canta e himno na momento cu 12’or a bati.
Pabien Aruba cu celebracion di dia di Himno y Bandera.


text:
DEN HAAG – Anthony Giel e aña aki ta cumpli 25 aña di servicio den Gobierno di Aruba y den e caso aki 25 aña na Cas di Aruba.
Anthony Giel a cuminsa na 1991 den cual aña e Minister Plenipotenciario n’e momento ey den persona di sr. Roland Lacle (dfm) a regresa Aruba pa ocupa e puesto di Minister di Finansa y sra. Ella Tromp-Yarzagaray a tuma e puesto na Den Haag.
Durante di su 25 aña di trabao na Cas di Aruba, Anthony Giel a ocupa diferente funcion y actualmente e ta respondabel p’e sistema digital y e ta facilitair manager.
Anthony Giel banda di su trabao ta hopi envolvi cu musica. Asina e ta fundador di e banda Saborrr cu ta toca na diferente festival Arubiano manera Festival di Dande na Rotterdam y Fiesta di San Juan na Tilburg.
Un pabien di parti Minister Plenipotenciario Guillfred Besaril, Directora interino Shandra John y tur su coleganan cu ta traha na Gabinete di Aruba.
(Potret ta cortesia di Cas di Aruba.)


text:
ORANJESTAD – Tur e elementonan cu por a bin ta spera di Love Festival a haya diabierna anochi ora cu riba Harbor Arena a tene prome anochi di e evento aki. E cinco stagenan riba Music Boulevard ademas di e cumindanan den e We Love Food Truck Festival y e obranan artesanal den Encanto a percura pa e publico presenta disfruta di un anochi agradabel.
Tur DJ, cantante, brassband y bailarinnan a duna un tremendo presentacion den e House of Dolls y stagenan Love, Techno, Underground y Caribbean. Roger Sanchez a duna nan presentacion electrizante den e Love Stage clausurando asina e prome anochi di e festival cu ta continua awe diasabra y tambe diadomingo 5 di november.
E schedule di evento pa Love Festival 2017 ta continua diasabra cu Pool Party na Renaissance Hotel. Entrada ta obtenibel solamente na porta y ta recorda cu entrada pa We Love Food Truck Festival ta completamente gratis. Un danki special ta bay na Aruba Tourism Authority y tur otro patrocinador di Love Festival 2017. Aprecia algun di e imagennan capta durante diabierna anochi pa nos fotografonan local.
(ADVERTORIAL)
ORANJESTAD – Diabierna anochi a tuma lugar e eleccion di Prins y Pancho di Aruba su carnaval 2018 den tur categoria.
ORANJESTAD - Diaranson anochi, Stichting Musica a organisa e registracion pa Aruba Caiso & Soca Monarch 2018. E registracion di Tumba Contest y Aruba Caiso & Soca Monarch a tuma lugar hunto na Centro di Bario Brazil. Varios participante y band leader a acudi pa asina finalisa nan registracion na e grandioso festival, cu sigur ta un di e eventonan durante e temporada di Carnaval cu ambos musico y publico ta anticipa p’e. Tabata bunita pa experiencia e modo cu varios banda y musico a yega na e registracion uniforma y algun hasta cu fanfaria y brassband cual a haci e anochi aun mas special.
ORANJESTAD - E aña aki diadomingo 14 di Januari lo tuma luga e Boatfest 2018 cu cerbes Chill, unda botonan lo yega hunto y tur hende lo pasa un rato ameno. Algun aña pasa a inicia e Boatfest di cual e aña aki Brouwerij Nacional Balashi ta participa pa di 3 aña na e evento aki. E Boatfest a cuminsa algun aña pasa ora cu e tabata Aruba Boat Trip conhunto cu Varadero. Pa por participa na e evento, lo tin un reunion cu e capitannan di boto pa repasa e puntonan importante.
ORANJESTAD - Manera ta conoci, durante luna di december 2017 SETAR a lansa su campaña “Share your Joyous moments” den cual e clientenan ta comparti nan momentonan di alegria pa por gana premionan atractivo. Durante e programa popular carnavalesco “DEN DJE” na Telearuba, SETAR a haci entrega di regalo na dos di e ganadornan. Nathan Berkel a gana Afl. 1000 na gift certificate di Maduro Travel y Natasha Pietersz a gana Weekend Stay pa 2 persona (all inclusive). E otro ganador ta J. Soliana cu a gana un SETAR Gift Certificate na valor di Afl. 250.
ORANJESTAD - Den e campaña di fin di aña SETAR kier a realisa algun soño di su clientenan. Tur cliente cu a haci uzo di un of mas promocion di e campaña a ricibi un “Wish Tag”. Riba e “Wish Tag” aki e cliente a pone un di su deseonan y a colg’e den un di e “Wish Tree”nan cu tabata situa den cada Teleshop y na SETAR Store.


text:
Varios pregunta, un istoria
Despues di e lansamentu dje promé portal di blòg na Papiamentu, Roy Evers a manda nos varios pregunta. E promé pregunta, kiko ta un blòg?, ya a ser konstestá pa Papia Digital den su wep sait.
Un blòg ta un relato personal riba Internèt ku e outor ta mantené regularmente. Tin blòg ku bo por kompará ku un diario (dagboek) pero ku e diferensha ku tur hende, rònt mundu, por les’é.
Básikamente un outor di blòg te reportá riba suseso òf ta ekspresá su opinion tokante idea, suseso i persona ke e enkontrá.
Pa kontestá e otro preguntanan, kon publiko en general por usa i benefisiá di un blòg?, mi kier konta boso un istoria: E istoria di e retnan.
«bou tur struktura di informashon ta skondé un struktura di poder»
bieu slogan ciberpunk
Den e aña 1966 Paul Baran a presentá, den su famoso raport tokante Darpanet, e distinshon entre e tres topologia di ret bàsiko ku ta eksistí. E distinshon aki ta e prinsipal erment ku nos ta usa pa komprendé e kambionan sosial ku a sosodé ultimo dekadanan.
Paul Baran a presentá su tres gráfiko pensando den kòmpiuternan ma na unda el a wak kòmpiuternan i kabelnan nos por wak tur un relato istóriko.
Ret sentralisa: tur nodo/kònòpi, menos un, ta perifériko i por komuniká entre nan so pa medio di e nodo/kònòpi sentral. E kaída dje nodo/kònòpi sentral ta kibra e fluho di infomashon entre tur otro nodo/kònòpi.
Bon bini bèk na e siglo XVIII! Identidat nashonal no ta ainda definí. E sistema di posta tabata e herment prinsipal di komunikashon interlokal. Basá den kabai i e rutanan di barko komersiante, e ta reprodusí e struktura dje poder apsoluto di e monarkía: e ret striktamente sentralisa di e sistema di impuesto di e rei. Si bo kier manda un karta for di Bahia na Rio de Janeiro, e mester biaha promé na Lisboa i despues bèk na Bahia. Tur komunikashon direkto entre kolonia dje imperio portugues tabata prohibí.


text:
BENNY NISBET (PPA):
‘MANEHO DI CULTURA….DEFENDIENDO NOS HISTORIA Y IDENTIDAD COMO PUEBLO !’
E capitulo dedica na cultura den programa di PPA pa anjas ta worde jama ‘defendiendo nos identidad’ pa asina PPA pone accento cu un maneho di cultura di partido PPA lo ta dirigi pa ‘defende e identidad y historia di e Arubiano’ den tur sentido di palabra. Consciente si cu cierto momento dentro di e historia aki grupo grandi di migrante a bin traha y biba riba nos baranca stima y cu tempo a integra den e comunidad di Aruba y cu nan a trece cierto tradicion, costumber, musica cu tambe a worde acapara y de vez en cuando duna e toke arubiano manera nos tradiccion di Carnaval, Calypso, soca etc.
PPA tin deseo di pone e Departamento di Cultura den e districto di Noord y na mes momento inverti den un Instituto di arte, souvenir etc y tambe construe un Museum na Noord/Tanki Leendert y jama districto di Noord officialmente ‘districto di cultura’di Aruba.
Dentro di e maneho di cultura di PPA nos lo jama districto di San Nicolas ‘San Nicolas, Our Caribbean City’ unda e migrante di Caribe a pone un toke historico y multicultural Caribense. Aki e inversion di PPA lo ta dirigi con pa eleva e historia multicultural aki den forma di inverti den un Museum Historico Multicultural na San Nicolas. Un Museum cu lo inicia cu San Nicolas na 1800 dedica na e famianan di bieuw di San Nicolas, sigui pa e epoca di fosfaat di 1876 pa 1914 y continua cu e epoca di crudo/petrolio cu e presencia di Lago Oil & Transport Company pa despues dedica un capitulo grandi na esnan cu a bin di exterior y (nan isla/paisnan) for di unda nan a bin pa asina duna honor tambe na tur esnan cu un sesenta anja largo a pone nan stempel riba e desaroyo social/cultural di San Nicolas y vecindario. PPA lo finalisa e projecto di un carnival plaza combina carnival Museum na San Nicolas
Maneho di PPA lo purba duna realse na diferente districto di nos Isla nan historia nan crecemento y nan contribuiccion na desaroyo di nos pais riba varios tereno. Districto di Savaneta mester ricibi un projecto unda lo bai encontra algun cuadra cu ta refleha e historia di Savaneta. Unda e crecemento di e famianan di Savaneta y nan contribuiccion na Musica, na Deporte etc lo worde projecta. Na unda yuinan di Savaneta cu a occupa funcionan importante tambe lo worde estrena pa esnan den futuro sa nan historia y nan contribuiccion.
Na Sta Cruz PPA a projecta den varios programa un projecto cu lo refleha bida na Aruba den siglo 18, 19 y siglo 20…un projecto asina lo por bira masha bishita tanto pa localnan como pa nos bishitantenan den future. Tambe aki tambe un projeccion di historia di Sta Cruz nan juinan cu a despleha un rol importante riba e panorama nacional di nos pais como den nan districto pa desaroyo y progreso di generacionan cu lo sigui nos.
Maneho di PPA lo stimula y subsidia ‘folkloor’ di Aruba den tur sentido di palabra. Lo subsidia cierto fiesta nacional y lo pone premio disponibel di parti di gobierno/Departamento di Cultura.
Den e maneho aki ‘Oranjestad nos capital’ tambe lo ricibi atencion debido dentro di nos maneho di cultura p.e. PPA ta projecta cu nos ‘Museum Nacional di Aruba’ lo mester bin den e edificio di x DOW na unda na un forma creativo lo projecta desaroyo di henter Aruba. Di tal forma cu pasando oficina pa oficina lo bo encontra un capitulo di desaroyo historico di Aruba. Un kamber dedica na TUR Commandeur di Pais Aruba.. Un kamber dedica na nos Gezaghebber nan, Un kamber dedica na nos Gobernadornan y di kada uno nan periodo, nan historia y algo di nan bida y epoca den cual nan tabata encarga cu e funcion ey. Desaroyo di cierto instancianan importante na Aruba. Desaroyo di cierto gruponan cu a hunga un rol importante etc etc. Turista lo hanja un sitio pa bishita cu lo impacta e historia y cultura di un Isla chikito pero unda nos orguyo como arubiano pa nos historia lo hunga un rol impactante.Pero alumno y studiante pa ricibi nan historia bishitando e museum cu nan klasnan unda e maestro ta duna historia ‘meimei’ di historia.
Maneho di PPA lo institui y sostene un fiesta nacional cu ta sostene e desaroyo di e ‘folkloor’ di pais Aruba.
Cu e articulo aki PPA kier projecta un parti chikito di locual PPA lo kier projecta den un maneho di Cultura den futuro si acaso pueblo duna e lista combina di PPA/UPP e oportunidad di despleha un rol importante pa sala nos pais pero tambe pa duna nos pais direccion nobo unda e ‘ser humano ta central’ y unda e e derecho y identidad di e arubiano den curso di siglonan lo worde defendi debidamente.
Aruba, 20 di augustus 2017 Secretario General di PPA
Benny Nisbet


text:
Presentacion di buki di Dufi Kock
E incidente di e torpedo na Eagle Beach, Aruba
Sr. Adolf (Dufi) Kock a entrega 2 ehemplar di su ultimo 2 bukinan na bibliotecarianan sra. Des Croes y Graciela Nedd-Cheng di Dept. Arubiana di Biblioteca Nacional Aruba. E titulonan ta ‘E incidente di e torpedo na Eagle Beach, Aruba’ y ‘The story of the German freighter E.S. Antilla’.
E incidente di e torpedo na Eagle Beach, Aruba
E edicion historico aki ta un publicacion cu ta enfoca riba e incidente cual a pasa ora e militarnan Hulandes a purba di disarma un torpedo cu a wordo lansa riba e tanker di Texaco, Arkansas, pa e submarine Aleman U-156 dia 16 di februari 1942. E barco tabata mara na waf di Eagle. Tabata den e area aki cu e U-156 a lansa tres torpedo y un a termina sin explota riba e beach.
E torpedo a wordo descubri den mainta trempan. Un peticion a wordo manda pa Corsou pa manda un ekipo di disarmamento Hulandes pa disarm’e. Varios cos a bay robes simultaneamente ora e tabata wordo disarma, resultando den morto di cuatro militar Hulandes y herido na tres militar local.
Aruba a hunga un rol importante durante e di dos Guera mundial y generalmente tin un necesidad pa nos sigui acumula informacionnan pa asina haya un documentacion historico complete di Aruba su envolvimento y kico e tabata nifica pa Aruba. Ta di vital importancia pa nos laga nos historia mas completo posibel pa e futuro generacion.
The story of the German freighter E.S. Antilla’
E guera naval den y rond di Caribe ta un di e poco aspectonan di e di dos guera mundial cu ainda mester un estudio serio. Asina mes e ta representa un capitulo dramatico y yena cu eventonan den historia di guera. Un di e elementonan mas intrigante di e storia aki ta e relato barconan di carga Aleman, Antilla. Gesink despues di un fayo di intento pa aborda pa e militarnan Hulandesnan, Antilla ta e ruina di mas grandi den Caribe y e recurso di leyenda y speculacion. Pakico e grupo abordo Hulandes a tarda su mision, dunando e capitan pa sink su barco? E tabata un ‘spirito shinishi’ involvi den un operacion clandestino pa embastece e botonan Nazi prome cu el a sink? Informacion suministra Pa Antilla tocante e operacion di e strategico vital di Aruba su refineria a hunga un rol despues pa e atakenan submarino riba e isla?
Dufi Kock ta duna un bista fascinante na e habrimento di lunanan di e guera di Caribe y di e rol di Antilla den e conflicto. Kock, despues dia a traha na Lago pa 35 ana y tambe na varios hotel, a dicidi pa dedica su tempo den trabou comunitario y investiga e historia di Aruba y di dos guera mundial. E tin cuater buki publica. Titulonan ta: Guia con pa solicita pa un trabaou, Fecha y datonan historico di Aruba, Historia di un auto clasico, Historia di Savaneta.
Dufi Kock a nace na San Nicolas, dia 27 di September 1936 y ta biba na Savaneta 125-F.
Dufi a termina su estudio basico na Scol Don Bosco na San Nicolas. Despues el a continua na scol avansa y a gradua na Lago Vocational School. Despues el a bay traha den oficina di Light Oils. Na aña 1964 el a ricibi un beca di Lago pa bay studia pa ingeniero kimico na Universidad di Dayton, Ohio na Merca. Di regreso el a bay traha como coordinador di Entrenamento y den e capacidad aki el a duna les pa binti aña largo riba diferente nivel y tambe e tabata un persona clave den tayernan importante. Como miembro nacional y internacional di American Society for Training & Development, e mester a tuma varios curso of seminario tanto local como den exterior. Na Lago mes e mester a tuma hopi curso interno. Tambe el a traha como secretario di Lago Scholarship Foundation pa tres aña. Dufi su servicio na Lago a termina tempo cu Lago a cera na aña 1985.
Na 1997 Dufi a skirbi su prome buki “Guia con pa solicita pa trabao; na aña 2006 dos buki “Fecha y datonan historico di Aruba” y tambe “Historia di un auto clasico”. Asina cu su prome buki a Sali, Dufi a haya su mes ta dedica hopi tempo pa yuda hoben y hende grandi pa logra haya un trabao; traha relato pa muchanan di scol; yuda algun persona traha nan genealogia, etc. Tambe e ta dedica hopi tempo na investigacion di e historia di Aruba y di Segundo Guera Mundial. Cu esaki e ta haya masha hopi peticion local y internacional pa yuda cu historia of pa facilita potret. E ta miembro di varios organisacion di e Mericanonan cu a traha na Lago.
Sr Kock ta parti di e ekipo di sambuyado cu a lanta un chapaleta y anker cu e meta pa sirbi como monumento. Un anker a keda entrega na Commandant Hofma di Marinierskazerne pa sirbi como un monument pa di e forma ey recorda e cuater militarnan Hulandes cu a perde nan bida mientras nan tabata desarma un torpedo na Eagle Beach na aña 1942. Pa su trabaonan boluntario, La Reina a condecora Dufi na aña 2006 como Lid in de Orde van Oranje Nassau.
Hefe di Dept Arubiana, sra Des Croes ta gradici sr. Kock den nomber di Biblioteca Nacional Aruba pa e bunita gesto aki y e contribucion na e coleccion nacional.
Links:
http://www.lago-colony.com/DUFI_KOCK/TWO%20BOOKS%20BY%20DUFI/New_Folder/Two_New_Books_By_Dufi_Kock.htm
www.aruba.com/forum/f7/2-new-aruba-books-about-released-55455/


text:
ORANJESTAD (AAN): Den presencia di un grupo grandi di mucha y adulto, Prome Minister Mike Eman hunto cu Edwin Tromp, director di FCCA, a pone e prome bloki pa fundeshi di e mini cancha di futbol banda di e casnan di FCCA na Cura Cabay Zuid. E mini cancha aki ta situa riba un area deportivo cu ta bay wordo desaroya pa habitantenan di e compleho residencial aki.
Diaranzon mainta tabatin un ceremonia riba e tereno cu a wordo cumpra door di FCCA pa desaroya e area aki pa su clientenan. E compra tabata necesario, ya cu den e area mes di e casnan no tabatin mas espacio disponibel. Edwin Tromp, director di FCCA, a splica cu desaroyo di e proyecto aki ta algo cu e fundacion tin palabra cu Gobierno for di aña pasa caba. Pero a tarda door cu mester a finaliza compra di e tereno. “Awo cu e ta cla nos ta dal bay,” Tromp a bisa.
Mini canchanan di futbol, cubri cu yerba artificial, ta e vision di Prome Minister Mike Eman y su Gobierno pa wordo construi den diferente bario rond Aruba. Ta proyectonan ta trahando riba nan pa algun aña caba. Esaki a wordo logra caba na Bushiri y Madiki, y awor por bisa cu esun di Cura Cabay Zuid ta birando un realidad. “Nos tabata kier pa e proyecto aki por a keda finaliza pa e muchanan por haci uso di dje durante vakantie grandi di scol, pero no a logra. Nos ta spera cu e por ta cla hopi lihe pa e muchanan por haci uso di dje durante herfstvakantie,” Prome Minister Eman a bisa.
E mandatario ta super contento pasobra e ta algo cu su Gobierno a papia hopi di dje, no solamente internamente pero tambe cu FCCA. Hasta a traspasa casnan cu ta cay bou di Gobierno pa FCCA, y realizacion di prestamo, pa e fundacion por haya mas entrada, pa di e forma aki por realiza e pensamento di Gobierno pa brinda un miho calidad di bida pa ciudadanonan di e complehonan residencial manera esun na Cura Cabay Zuid.
E proyecto aki, Eman a bisa, no solamente ta dirigi riba e muchanan, ya cu ademas di e mini cancha deportivo cu yerba artificial, tin un “exercise track” cu por wordo uza sea pa cana of core. Tambe ta bay tin mashinnan di ehercicio, manera esnan cu tin riba Linear Park. “Nos a bin ta trahando pa prome logra un miho calidad di bida pa nos ciudadanonan, renobando cas y barionan, construyendo areanan di recreacion of di deporte. Nos ta logrando esaki y den e siguiente Gobernacion ta sigui pa e siguiente plan, cu ta pa construi complehonan residencial, treciendo un balansa pa crea un comunidad cu ta biba y percura pa otro”.


text:
Koeriboeri – Diamars atardi den careda di 4’or brandweer a bay cu urgencia Koeriboeri, caminda un cuarto tawata na candela.
For di e caminda Babijn por a wak huma preto bayendo halto.
Na yegada di brandweer mes ora nan a cuminsa combati e candela y wak si tin hende paden.
Segun un sobrino di e habitante su omo lo a caba di sali y e candela a cuminsa.
Polis tambe a yega y a cuminsa chek kiko a pasa.
Na banda famia a move un cabayero cu ta den rolstoel, mirando cu e huma tawata hopi.
Famia tawata un poco preocupa, si por tawata tin hende den e cuarto. Segun nan, constant tin hende ta yega eynan. Brandweer a controla paden y no a topa cu niun hende.
Polis a detene un homber na e sitio, mirando cu a haya varios mata di marihuana. Ela wordo transporta pa warda di polis na Santa Cruz.


text:
Rescueracao, e site di informashon tokante rehabilitashon di bestianan ku ta biba riba kaya i kon pa kuida animalnan doméstiko. Nos ta trata mas tantu ku ta posibel pa tene e site mas al kaso ku ta posibel ku informashon mas nobo ku ta na nos disposishon hasiendo uzo di opinion i vishon verifiká a base sientífiko. Nos meta ta pa medio di edukashon traha na benefisio di e bestianan.
Lo por wak bou di e diferente tópikonan i topa tur lokual ku bo ke sa tokante e diferente sorto di bestianan. Kasi tur e tópikonan ta optenibel na Ulandes, Espanol, English i Papiamentu.
Paga tinu Rescueracao no ta un fundashon sino un site di informashon basá riba e añanan di eksperensia komo un hende ku a kuida bestia na kas en kombinashon ku e diferente arianan di konosementu di e materia. Nos tim ta konsistí di un eksperto di kachó, un eksperto di pushi, eksperto riba tereno di buriku i un veterinario.
No por eksihí derechi a base di e informashon duná pasobra aki ta trata informashon personal ku por varia pa kada individuo. Ora ta trata di malesa SEMPER bai un veterinario i buska mas informashon pa bo mes. Esaki ta simplemente un guia i nos ta bon konsiente ku e no ta kontené tur informashon.
Esther, Denice, Arina, Marion. Tilly, Ellis & Meente
©RESCURACAO, tur informashon riba e site aki ta propiedat di Rescueracao.


text:
Maart ta un luna caminda nos ta reflexiona hopi riba nos identidad cultural y nos historia, pasobra nos tin hopi pa ta orguyoso di dje.
Mescos cu den pasado, awendia Aruba tambe tin hopi logro pa celebra.
Pa tal motibo, Minister President, Mike Eman a haci e siman aki un yamada nacional na nos ciudadanonan pa ban cuminsa celebra for di awe caba.
“Ban celebra nos dia nacional; ban celebra nos stimacion pa nos isla; ban celebra nos compromiso pa futuro di nos pais; ban celebra e renobacion di nos barionan, di nos centro di ciudad; tur trabou grandi cu nos a haci hunto cu nos pueblo.”
Durante di dos mitar di siglo 20, 18 di maart t’e fecha cu a celebra e manera con Aruba a demostra na mundo henter su deseo, pero tambe e capacidad pa ta ‘baas den nos mes cas’.
Na momento cu nos grandinan a vocifera e sentimento ey, hopi no por a pensa cu un isla chikito por a duna contenido y realce na un status caminda lo tin asina hopi responsabilidad pa carga. Sinembargo, tur dia a proba hustamente esey cu crecemento di pais Aruba y cu e desaroyo positivo di pais Aruba.
Awe na 2017, esaki t’e caso ainda. Minister President Eman a splica cu recientemente nos isla a haya bishita di mandatarionan Hulandes cu kendenan no semper ta topa cu nan, pero un pa un a bin Aruba y cada un a duna reconocemento con a maneha e isla aki.
“Nos tabatin Staatsecretaris Sharon Dijksma, kende a expresa un palabra grandi di reconocemento p’e desaroyo cu e ta mira na Aruba.
Dos dia despues nos tabatin Minister Ronald Plasterk kende a expresa reconocemento grandi; e como Minister di Asunto di Reino, pa locual e ta mira con Aruba a sa di haci pa tuma un situacion sumamente critico y dificil financiero- economico y pone den un ambiente totalmente di stabilidad y perspectiva positivo pa futuro.
Dos dia despues Minister Bert Koenders tabata na Aruba y a expresa no unicamente elogio pa loke nos a haci domesticamente, pero a duna gratitud pa con Aruba a contribui na pone Reino Hulandes riba mapa internacional,” Premier Eman a splica.
Pa Prome Minister, esaki kier men cu nos na Aruba tin hopi motibo pa celebra.
“Motibonan nacional, motibo di logronan grandi cu t’asina visibel unda cu nos core riba Aruba, motibo historico, di compromiso di generacion nobo di lidernan cu ta carga nos pais na momentonan critico den e desaroyo di nos pais y motibo di un poblacion cu realmente ta stima e isla y ta hopi dedica pa haci Aruba e isla cu nos tur t’asina orguyoso di dje y manera nos himno ta bisa: No tin nada pa kibre.”


text:
Pa medio di esaki Arubaanse Zwembond ta expresa nan orguyo pa cu tur e nominadonan pa Premio Excelencia den Deporte 2016, tur cual a gana e nominacion bon mereci!
E dedicacion y disciplina, como tambe e comportacion ehemplar como role model pa tur e atletanan cu ta practica e deporte di landamento na Aruba, di e forma aki a ser debidamente premia pa esnan nomina!
Un pabien en especial pa nos atleta Patrick Groters, cu a logra conkista e premio maximo di Atleta di Aña den categoria Masculino 15 – 17! Pabien!
Nominadonan den e disciplina di Landamento tabata:
Amy Pichardo (Categoria Femenino te cu 13 aña) – Jaydon Croes (Categoria Masculino te cu 13 aña) – Elisabeth Timmer (Categoria Femenino 14 – 17) – Patrick Groters (Categoria Masculino 14-17) – Allyson Ponson (Categoria Atleta di Aña Internacional 18 & up).
Nominadonan den e disciplina di Synchro tabata:
Avigail Tromp (Categoria Femenino te cu 13 aña) – Abigail de Veer (Categoria Femenino 14 – 17) – Kyra Hoevertsz (Categoria Atleta di Anja Internacional 18 & up).
Honradonan Special pa clasificacion y participacion na Weganan Olimpico Rio 2016:
Allyson Ponson y Mikel Schreuders.
Proximamente e delegacion di landamento lo biaha pa Cali, Colombia,unda lo participa den e Campeonato di Consanat Sud Americano Hubenil. E atletanan cu lo participa ta Flory Kock, Elisabeth Timmer, Keeley Maduro, Anahi Schreuders, Daniel Jacobs y Brandon Cheong.
Den e campeonato di Carifta na Bahamas, Aruba lo ta participando cu solamente un landador, esta Patrick Groters.
E delegacion di synchro, consistiendo di Abigail de Veer y Neftaly Albertsz lo ta participando na US Nationals cual lo tuma lugar na Tucson, Arizona.
AZB ta desea tur nan atletanan hopi exito den nan competencianan den exterior.


text:
Topa e dulsura den bo propio curason…asina bo por haja e dulsura den cada curason! ~Rumi
Awe tabata ‘Dia di San Valentin’, un dia cu nos ta mustra nos amor y carinjo na hendenan cu ta rondona nos. Hopi hende ta demostra esaki cu regalo, un flor, un cena hunto.
Ayera nos por a mira cu un capa grandi di Groenland a smelt. Consecuencia di esaki lo ta cu e nivel di lamanan rond di mundo lo subi. Esaki ta bin dor cu e clima ta birando mas y mas cayente. Esaki ta puramente dor di actitud di e ser humano. Dia di Amor y Amistad por ta un dia tambe pa nos pensa riba nos amor pa e mundo unda nos ta biba.
Amor ta un palabra grandi… eigenlijk no un palabra, pero un actitud, un principio di bida.
Amor ta tambe bisa hende ‘bondia’ ora bo topa nan, maske bo no conoce nan. Esaki ta bon custumber Arubiano. Amor dor di cuida bo bestianan na un forma digno. Amor dor di respeta e derecho di e otro. Amor dor di e sonrisa riba bo cara ora mi cumpra den bo tienda. Bon dia, con ta bay, danki, un brasa, mi ta stima bo, mi por juda bo?
Eynan ‘Amor’ ta cuminsa… den e cosnan simpel di tur dia…y hunto nan ta resulta den un otro forma di mira bida…naturalesa y nos mundo!
Ohala tur dia ta dia San Valentin!


text:
Recientemente atletanan di Special Olympics a ricibi un tempo liber di nan trainingnan intensivo, pa djis relaha y diberti un poco.
E 30 atletanan, famia, miembronan di Special Olympics Aruba, representantenan di Digicel y sponsornan, a reuni na tereno di SVGA pa un anochi di wega y baile, cual lo eleva compañerismo entre miembronan.
Digicel como un sostenedor di Special Olympics Aruba pa hopi aña tabatey presente cu algun miembro di nan team p’asina experencia e ambiente agradabel aki.
E actividadnan cu e anochi aki a tabata inclui: Wega di bolas y Badminton, cu un toke special unda atletanan a competi contra nan entrenadonan tambe.
E punto culminante di e anochi aki tabata e competencia di baile, unda cu atletanan a demostra cu nan tin e mesun habilidad riba pista di baile cu nan tin den e diferente disciplinanan deportivo.
Arthuro “Tuyo” Werleman, Director di Directiva di Special Olympics Aruba a remarca, “e meta di e actividad tabata pa sigura cu atletanan ta interactua cu otro, como cu durante competencia di “National Games” cu ta wordo teni na diferente parti rond mundo, atletanan no tin e oportunidad pa conecta cu otro y crea amistad na e momento ey.”
Marketing & Branding Manager di Digicel, Jennifer Kock, a expresa: “E tipo di actividadnan interactivo asina ta importante, si berdaderamente nos ta traha den direccion di un comunidad uni.
Tabata un placer pa Digicel participa no solamente como un sostenedor di e actividad, pero tambe pa djis relaha y comparti momentonan special cu e atletanan.”


text: Halle Berry ku ta tin hopi exito den su karera komo aktris a kaba di celebra e un miyon followers riba Instagram. Lo bo a pensa ku Halle a logra hasi esaki masha dia, pero esei no tabata e kaso. Halle a saka un potret riba su kama, lora den deinken i a skibi bou di e potret "Porfin mi a yega un miyon di sigido riba Instagram. Na unda mi fanatiko nan por Konekta kumi i ku otro persona nan riba mi Instagram." Halle Berry ku no ta muchu riba media sosial a hanja great ku e la hanja tantu sigido i paso e ta hanja media nan sosial algu dushi. E aktris a habri su kuenta di Instagram den e begin di e aña aki i tin par di tempu ta post potret artistiko di su mes. Awor ku Halle a kumpli 50 aña, e la bin mira ku ora bo ta honesto kubo mes, bo ta biba mas liber. Dus si bo ta tristu ku bo ta mitar kaminda pa santana, no worry bo, tuma konseho di Halle Berry, mas bo edat subi, mas sabiduria bo ta hanja. Edat ta djies un number, bo manera di biba lo hasibu mas buew of jong. Un pabien na Halle Berry ku su logro riba media nan sosial. Nos tin ku puntre si e la sinti mesun bon ku ora e la gana Premio nan di Oscars.


text:
MFK ta felisitá gobièrnu di China, relashoná ku nan di 19 kongreso polítiko i pa e forma ku a desaroyá nan Ekonomia e último 30 añanan
China ta un di e paisnan ku a desaroyá un ekonomia ku no solamente a trese prosperidat pa nan abitantenan, pero e mesun ekonomia fuerte aki ta hunga un ròl importante den desaroyo ekonómiko di diferente otro pais.
Basa riba e éksito finansiero i ekonómiko di China, presidente di China sr. Xi Jinping i alabes lider polítiko di e partido na mando, ta tene tur aña un kongreso kaminda nan ta bin huntu pa debatí i pone prioridatnan pa asina nan por sigui desaroyá modelonan ku ta sirbi pa kontinuá ku un maneho finansiero ekonómiko duradero eksitoso.
E forma ku a desaroá China ta un soño ku kualke pais ta soña kuné i MFK su deseo i soño tambe ta di mira Kòrsou un dia finansieramente i ekonómikamente fuerte i esaki ta motibu ku lider polítiko di MFK a entrega na konsulado general di China aki na Kòrsou un karta pa presidente di China sr. Xi Jinping ku palabranan di felisitashon pa e 19 kongreso ku ta bai tuma lugá, pero tambe pa e forma eksitoso di manehá un pais asina grandi i desaroyá ekonomia na benefisio primeramente di su abitantenan i pa fasilitá otro paisnan tambe den nan desaroyo.
Kòrsou, 15 di òktober 2017,
Gerrit F. Schotte
Lider Polítiko i
Lider di Frakshon di MFK


text:
Dia 9 di yanüari 2018 a tene un entrada hudisial den kuadro di un investigashon yamá “Caldera”. E entrada hudisial a keda ehekutá pa Recherche Samenwerkings Team (RST), Rijksrecherche i den kolaborashon ku Duana BES. E investigashon “Caldera” ta trata di dos kolaboradó di Directie Ruimtelijke Ordening en Beheer (DROB) di Entidat Públiko Boneiru (Openbaar Lichaam Bonaire, OLB) ku a hasi nan mes kulpabel na falsifikashon dokumento i korupshon atministrativo (ambtelijke corruptie).
A tene e entrada hudisial den un kas na Kaya Aavelino Cecilia i den presensia di un Wes-komisario i Fiskal di Ministerio Públiko (OM BES). No a detené niun hende. E tim investigativo ta bai evaluá den transkurso di dianan tur resultado i skucha e testigunan den un fase mas aleu. E sospecho den e investigashon aki ta a base di komportashon ku ta den relashon ku trabounan ku a keda ehersé denter di DROB. DROB tin un funshon públiko i e investigadornan no ta ekskluí ku siudadanonan por a tuma nota di e komportashon sospechoso aki
Señal di komportashon sospechoso por keda entregá na e tim investigador “Caldera” via telefòn +599 7158614 òf anónimo via telefòn TCI: +5999 6985556.


text:
Vocero interino di Polis, sra. Liliana Rasmijn a relata exactamente con e caso di atraco di diabierne ultimo a tuma lugar, pa cual nos a publica varios foto.
T’asina cu pa mas o menos 3:30 di diabierna atardi Central di Polis ta haya un yamada cu ta bisa cu un atraco a cabi tuma lugar na Hulpbestuurs Kantoor Savaneta.
T’asina cu na yegada di Polis por a compronde cu total 3 hende homber cara no tapa y tur tres cu arma di candela a caba di atraca dos meneer cu a bin busca e placa di dia e momento ey (geld transport).
Un di nan a los un tiro na unda cu danki Dios no a alcansa nuin di dos di e meneernan aki.
Despues un un rato un yamada ta drenta na Central di Polis for di coleganan di Academia Policial Watty Vos, bisando cu nan ta tras di e atracadornan aki y na altura di Roy’s Hotel.
Nan ta wak e tres sospechosonan ta subi den dos diferente auto y nan a sali den direccion pabou. T’asina cu tur unidad di Polis a cuminsa cu e buskeda di e atracadornan aki.
Na altura di Franse Pas ta para un Nissan March y na unda ta bay over na detene dos sospechoso. Tambe e mesun momento un otro unidad di Polis ta bin topa cu un Nissan Sentra patras di un cas na Pos Chikito.
Ey nan ta manda Polis Tecnico p’asina haci su investigacion y tambe ta tuma e auto aki den beslag.
Un rato despues na Sabana Basora un unidad di Polis ta para un Toyota Tercel y eynan ta detene e chauffeur y tambe tuma e auto den beslag. Total a detene 5 hende.
Den nan dos Arubiano y total 3 auto den beslag. E total di placa cu a bay cu ne ta mas o menos 30.000 florin.
Atraco Team ta sigui cu e investigacion awor. Tambe Slachtofferhulp a presenta n’e sitio di e sucedido pa atende cu e personanan cu a wak loke a pasa y e dos victimanan di e atraco.
Cuerpo Policial kier a gradici tur e coleganan p’e bon trabou cu den un corto tempo a sa di yega y detene e sospechosonan.
Nos di Cuerpo Policial ta pidi ken cu por a wak algo yama tip lijn di Polis 11141.


text:
Nos Compromiso
Pa medio di nos partnership international cu Young Living trece mehoracion di salud den comunidad Arubano atraves di educacion y promocion di productonan cu ta promove bon salud y trece crecemento economico pa nos isla atraves di activacion y movilisacion di bendedornan part-time den e region pa sirbi clientela localmente y internacionalmente via online shopping cu Young Living su red di distribution ta ofrece.
Young Living Aruba
Nos ta Distribuidor Independiente di Young Living pa mercado Caribe, opera pa Bethsarim Briñez via
CDD ArubaKvk # 41624.0
Oranjestad
Aruba
Pa informacion email beth@rockyourpower.com of yama 7421002


text:
Diabierna 27 di juni ATIA ta presenta su workshop ‘Business Essentials’
E workshop ‘Business Essentials’ ta un workshop interactivo diseña pa facilita empresarionan y managernan cu habilidadnan esencial pa maximalisa e rendimento, eficiencia y ganashi di su negoshi. Durante e workshop aki tres topico relaciona na otro lo wordo trata pa facilita empresarionan y negoshinan creciente cu e hermentnan y habilidadnan necesario pa aplica na nan negoshi. E siguiente 3 topiconan lo wordo trata: 1. Time Management Di e perspectiva cu time management tin hopi di haber cu ‘liderazgo personal’, durante e parti aki lo trata habilidadnan di liderazgo, incluyendo planning, responsabilidad y cumplimento di deadlines. 2. E esencia di Marketing Un ‘snapshot’ di e parti esencial di Marketing lo wordo trata, cu e meta pa haya tur hende ariba e mesun pagina, incluyendo marketing mix, e diferencia entre marketing y sales, y e comprondemento di e concepto di marketing. 3. Customer Service ta importante E clientenan ta e personanan mas importante pa cualkier organisacion. E existencia y exito di cualkier negoshi ta depende di clientenan cu ta keda bin bek. E siguiente preguntanan lo wordo trata den un ‘nutshell’: Con nos por convirte tur hende den ambassadeurnan di un compania? Con nos por comercialisa tur hende door di laga nan reconoce ‘sales moments’? Kiconan ta erornan comercial tipico? Con nos por cualifica un cliente? Kico pa hace ora di trata cliente, maneha protesta? Workshop E workshop ‘Business Essentials’ den colaboracion cu the Marketing Department lo tuma luga diabienra 27 di juni for 9.00 di mainta pa 3.00 di merdia na ATIA. E lo wordo facilita Sr. Patrick Melchiors y Sr. Roy Mezas. E workshop aki ta dirigi specialmente na empresarionan y management team. Pa mas informacion of inscripcion por tuma contacto cu ATIA na 582-7593 of por manda un email na info@atiaruba.org.


text:
Diahuebs mainta, e titular di Asunto Economico y Comunicacion tabata invitado special den salon di Marriott durante apertura di e evento cu a reuni oradornan local e internacional riba e topico di inovacion.
Den su palabra, Minister Richard Arends a resalta e stapnan cu Aruba a tuma y e fundeshi cu a wordo estableci den e transicion di un economia convencional, pa uno mas amplio danki na tur potencial di e hermentnan digital disponibel.
Rednan digital y inovacion t’e aceleradornan di desaroyo, specificamente economico, social y medio ambiental. Como islanan, ta ainda mas imperativo pa no keda afo di e proceso y ta pesey Aruba a firma y adopta e Metanan Global di Desaroyo di Nacionnan Uni.
Inovacion ta un di e metanan y Gabinete Mike Eman I y II a establece polisa y trece iniciativanan pertinente.
For di 2010, Gobierno di Aruba a inverti den e areanan di infrastructura y energia cu e meta pa impulsa economia, mehorando e pais na mesun momento.
Cune, a busca pa sector priva capitalisa riba e oportunidadnan nobo den 4 sector primoridal cu ta industrianan creativo, logistica, tecnologia berde y exportacion di conocemento.
E bentahanan di Aruba den esfuerso aki ta su locacion geografico, stabilidad como parti di Reino Hulandes, capacidad intelegual, infrastructura di telecomunicacion, idioma y cultura, structura atractivo pa start-ups y vision pa cu sostenibilidad.
“E perfil di e turista cu ta bishita nos a cambia, pero tambe su demanda y expectativanan. E aceleracion causa pa inovacion ta trece oportunidadnan infinito.
Digitalisacion ta cambiando nos economia y inovacion t’e clave pa sobrebibi,” asina Minister Richard Arends a expresa.
“Dor di involucra, capacita y habilita nos hendenan, nos por afecta avancenan comercial y cambio.”
Minister Richard Arends ta di opinion cu inovacion te ainda ta un potencial cu no a caba di explota riba nos isla apesar di a gana recientemente un premio como ‘Destinacion Mas Inovativo’.
Alcansa e obhetivonan menciona lo permiti Aruba yega na metanan economico, haciendo negoshi mas eficiente, mehora e competitividad di e isla y contribui grandemente na economia di experiencia.
“Mi ta hopi orguyoso cu n’e momentonan aki Banco Central di Aruba ta preparando e mapa pa modernisacion di e trafico di pago.
Un e-commerce di berdad ta rekeri e establecimento di un plataforma den cual acuerdonan interbancario por tuma lugar den casi tempo real.”
P’esaki, segun Minister Arends, tin mester di socionan strategico manera Xerox cu por permiti sector priva capitalisa den e proceso aki.
A finalisa su discurso indicando cu inovacion den nos actividadnan comercial diario lo sigui crece, evolucionando e patronchi di comportacion di e consumidor y conferencianan manera esun cu a tuma lugar diahuebs, caminda ta discuti ‘The Future of Work’ ta importante pa trece hendenan creativo, inovativo, empresarionan local y expertonan internacional hunto.


text:
Manera fraccion di MEP a anuncia, nan fraccion lo pidi un reunion di Parlamento di caracter di urgencia pa presenta un mocion di desconfianza contra Minister di Trabao, Asunto Social y Hubentud, drs. Paul Croes.
Ayera durante dia MEP a tuma nota di un declaracion duna pa Paul Croes na radio caminda el a trece dilanti cu e no ta retira sino e ta pone su funcion un banda, mientras e investigacion ta andando.
Esaki ta algo inaceptabel pa fraccion di MEP mirando e gravedad di e acusacionnan cu tin contra sr. Paul Croes n’e momentonan aki.
Paul Croes ta Minister di Hubentud y na momento cu tin acusacionnan asina serio contra un Minister asina simplemente e Minister NO por keda.
Como Minister di Hubentud e mester a duna ehempel na nos hobennan y enbez di haci esaki el a manda e señal robez pa comunidad y nos hobennan y duna e ehempel di con un Minister NO mester funciona, Dangui Oduber a sigui splica.
Ministerio Publico a bisa diamars ultimo cu Paul Croes t’e sospechoso principal den e caso cu e ta wordo investiga n’e momentonan aki.
Loke e ta wordo acusa di dje ta hopi, pero hopi serio. Paul Croes ta wordo acusa di ta envolvi den labamento di placa, e ta wordo acusa di ambtsmisbruik, e ta wordo acusa di actieve y pasieve omkoping.
Cu acusacionnan asina serio un Minister hamas y nunca por pensa di just pone su funcion un banda pa un tempo.
E mester a tene honor na su mes y entrega su retiro. Nos di MEP no a spera nada otro di Mike Eman y AVP, pasobra nan ta complice di tur loke ta pasando riba e pais aki. Enbez cu nan duna ehempel y condena loke ta pasando nan kier hunga martir.
Loke MEP no ta compronde t’e hecho cu ex Parlamentaria Lainda Westerhof si a wordo obliga di entrega su retiro y Paul Croes no. Dicon Mike Eman ta midi cu 2 midi?
Nos di MEP tambe ta lamenta loke ta pasando cu Paul Croes, pero e tambe mester por a pensa riba tur esnan cu a wordo estafa cu permiso.
Hendenan humilde cu ta gana sueldo minimo a wordo estafa y cobra miles di florin pa haya permiso. E tambe mester por a pensa riba e daño cu e ta haci na pais Aruba, n’e imagen cu e ta daña di politiconan drechi y integro. E tambe mester por a pensa riba e consecuencianan di su accion y decisionnan.
Den politica integridad ta loke ta conta mas y na momento cu un persona ta dobla pa tentacionan manera cu a pasa cu e Minister aki, bo no ta integro mas.
Fraccion di MEP a duna Paul Croes e espacio p’e por entrega su retiro y e no a haci esaki.
MEP lo un reunion publico pa presenta un mocion di desconfianza contra Minister Paul Croes y wak cua Parlamentario ta para pa bon gobernacion, cua Parlamentario ta para pa integridad y cua Parlamentario ta para pa bagamunderia!


text:
PTSD ta un desorden psiquiatrico cu por ocuri despues di un experencia traumatico den nos bida y cu normalmente ta involvi morto of intento di hasi nos daño of lesiona nos integridad fisico of di otro persona, segun American Psychiatric Association.
EMDR tambe ta trata Depresion post-parto, ansiedad, fobia, panico, stress severo, violacion y abuso sexual, disfuncion sexual, auto estima abou, adiccion y dependencia di quimica den tur etapa, problema psico-somatico, dolornan cronico, abuso domestico y di menor, testigo di morto violento y crimen, cirugia, victima di kima, maltrato fisico y verbal, victima di desaster natural y desaster nan causa pa hende y depresion pa e perdida di un ser keri, ta solamente algun aspecto y casonan relaciona na Aruba cu PTSD.
“Na Aruba, tin un gran cantidad di persona, pa no bisa e mayoria, cu a yega di experencia un situacion traumatico den nan bida, cu no a haya e tratamento adecua pa supera e trauma y angustia cu nan ta enfrenta diariamente. Sin e tratamento adecuado, e posibilidad pa cay den un depresion, stress, ansiedad of fobia severo ta multiplica.
Continue reading “Post Traumatic Stress Disorder – PTSD y EMDR”


text:
Diamars den oranan di atardi, a pidi asistencia di Polis y Ambulance pa un accidente cu a sosode na rotonde di Pos Chikito. A constata cu ta trata di tres auto envolvi y un persona herida.
Segun informacion, e auto di transporta placa no a regula su velocidad, cu consecuencia cu ora el a drenta su vak pa subi rotonde, el a dal contra e auto berde.
E impacto tabata asina duro cu e auto berde a sigui bay dal tras di un truck.
E persona cu a resulta herida a wordo atendi pa personal di Ambulance. Tabatin basta daño material, en particular p’e auto berde.


text:
Eksposishon #MiMannanTaLimpi na biblioteka nashonal
For di awe te ku dia 10 di febrüariKòrsouTransparentetei presente den e sala di eksposishon di Bibliotekanashonal di Kòrsoukusukampaña 'Hisa bo MannanKontraKorupshon'. E kampaña...
Kasi mitar di kasonan atendé no ta kumpli ku regla
Un di e promé desishonnan di e Gobièrnu aktual tabata pa instalá un komishon pa revisá desishonnan hasí den kuadro di ‘polítika di despedida’...
Detenshon i konfiskashon di arma di kandela
Djabierne 19 di yanüari 2018 alrededor di 12.00 or sentral di polis a mèldu ku tin dos hòmber ku arma den man ta kana...
Tiramentu ku morto
Djadumingu 21 yanüari 2018, alrededor di 01.11 or sentral di polis a haña notifikashon ku un tiramentu a tuma lugá den un establesimentu na...
Elvis Tjin Asjoe cla pa tuma timon di Boneiro atrobe
Elvis Tjin Asjoe ta lider di e partido mas grandi di Boneiro, MPB, cu apesar di a haya mas voto den e ultimo eleccion,...
Detenshon di sinku hòmber
Djabièrnè 19 yanüari 2018, alrededor di 03.13 or, Sentral di Polis a haña notifikashon di un kaso di bringamentu i maltrato den área di...
Detenshon di un hòmber i muhé relashoná ku maltrato i destrukshon
Djabièrnè 19 yanüari 2018, alrededor di 01.49 or, Sentral di Polis a haña notifikashon di un kaso di maltrato i destrukshon den área di...
Sosten spontáneo pa Ride for the Roses
E insidente di djarason kaminda dos suheto a roba e voluntarionan di fundashon Ride for the Roses di un suma di plaka, rekoudando pa...
Asosashon di Tráfiko Sigur Kòrsou tin potensial ku mester desaroy
Minister di Tráfiko, Transporte i Planifikashon Urbanoseñora Zita Jesus-Leito a reuní ku direktiva di Asosashon di Tráfiko Sigur Kòrsou (ATSK)resientemente. Manera ya ta konosí...
Proyekto Huntu grandi den mi bario
Dia 11 di yanüari, Fundashon Birgen di Rosario i Fundashon Ansiano Foster Plan a lansa e proyekto ‘Huntu grandi den mi bario’. Grandinan for...


text:
Diasabra awor, UFC Fight Night Magny vs Gastelum LIVE riba UFC Network. Busc’e awe mes pa $10 pa luna y keda up to date cu tur pelea, series, vlogs, weigh-ins, PPV y mucho mas! Continue reading
Category Archives: SETAR
Setar disfruta tur weekend di Internet cu e Weekend data bundle!
Pa solamente Afl.8,- awor cu e Weekend Data bundle ricibi 400MB di data pa uza henter weekend! E bundle aki ta valido den weekend so for di diabierna 06:00 pm te cu diadomingo 11:59 am. Con pa cumpra Weekend bundle? Continue reading
Ricibi notificacion di bo cobransa via SMS via MiSETAR.
Ricibi notificacion di bo cobransa via SMS via MiSETAR. SETAR ta introduci un servicio nobo y completamente GRATIS, awor bo por ricibi notificacion via SMS na momento cu e cobransa ta cla. Continue reading


text:
Polisnan na Boneiro cu accion contra di esnan cu ta fever
Kralendrijk Boneiro: Riba djasabra 10 di desèmber pa mas o ménos 6or di atardi personal di KPCN a tene un akshon riba Kaya Statius...
Basta recherche na Boneiro relaciona cu caso DRUM
Kralendijk Boneiro: Entretantu 15 reshèrshi di Nationale Politie a yega Boneiru for di Hulanda pa yuda den e investigashon DRUM. E kordinashon di e...
Relato policial di Boneiro riba diferente caso
Kralendijk Boneiro: Aki ta sigui relatonan policial di Boneiro riba diferente caso. Ladronisia di plachi di number di skuter Riba djamars promé di novèmber a drenta...
Prome baby di aña di Boneiro ta mucha muhe
KRALENDIJK, Boneiro - E prome baby di aña ma Boneiro, Niösha Jeanty, a nace dia 1 di Januari, pa 10’or y 23 di anochi...
Entrada hudicial na Boneiro
Boneiro: Riba e vuelo di KLM ku a yega Boneiru un ratu pasá, un delegashon di komo 15 reshèrshi Hulandes. Manera tabata spera despues...
MPB ta konsehá pa bai vota pa elekshon di Tweede Kamer
Kralendijk, BONEIRO- Aki 2 dia pa ta eksakto djarason 15 di Mart ta bai tin elekshon pa Tweede Kamer. MPB ta konsehá tur hende...
Asistencianan di Polis na Boneiro, Kiebronan, destrukshon i aksidente
Boneiro: Riba djabièrnè 24 di mart a drenta keho di kiebro den un akomodashon turístiko situá na Bulevar Gobernador Nicolaas Debrot. A bai ku...
Noticianan di Polis Boneiro: Kandela, detenshon i outo hòrta haña bèk
Boneiro: Riba djamars 28 di mart sentral di polis a risibí notifikashon di dos kandela di mondi na Kaya Gloria. Brantwer ku a bin...
Akuerdo di Koalishon Amplio MPB-Raphaela-Bernabela-UPB
Ayera nochi, 9 di Mart 2017, e koalishon di MPB-Raphaela-Bernabela a yega na un akuerdo ku partido UPB pa amplia e Koalishon di 5...
Razia riba barco mara na Boneiro
Boneiro: Den cuardo di un investigacion relaciona cu opiumwet na Boneiro a tene un razia riba un tankero yama Carabobo. Ta trata di un...
Polis na Boneiro a atende basta asistencia den fin di siman...
Kralendijk Boneiro: Polisnan na Boneiro tabata basta ocupa cu asistencianan den fin di siman. Den e wikènt di karnaval tras di lomba e paradanan...
CBS: Ekonomia di Sint Eustatius a kremp, kresementu na Boneiru
Kralendijk Boneiro: Balor di produkto interno brutu (pib)a oumentá na 2014 na dos di e tres islanan di Hulanda Karibense. Na Boneiru e oumento tabata...
Noticia di Polis Boneiro cu varios caso di ladronicia
Kralendijk Boneiro: Aki ta sigui e noticianan di Polis for di Boneiro. Ladronisia na Kaya Hoba Riba djamars 7 di febrüari a drenta keho di ladronisia...
Diputado Clark Abraham di Boneiro deteni na warda di Polis
Kralendijk Boneiro: For di Boneiro e noticia ta drenta cu diasabra anochi alrededor di 8'or na warda di Polis a detene e homber C.A....
Noticianan policial di Boneiro 26 Mei pa 29 mei 2017
Kralendijk Boneiro: Riba djabièrnè 26 di mei, den oranan trempan di mardugá a detené un hòmber di inisialnan V.K.N.P. riba Kaya Lodewijk Gerharts, den...
Noticianan Policial di Boneiro 12 te 14 Juni 2017
Kralendijk Boneiro:Aki ta sigui e noticianan policial di Boneiro. Notisianan di polis di djaluna 12 di yüni te ku djárason 14 di yüni 2017. Riba...
Mehorashon di viktimanan Hulanda Karibense
Kralendijk Boneiro: Famianan di víktimanan di violensia na Hulanda Karibense den futuro por hasi un apelashon pa un kompensashon na e fondo di daño...
Mas detencion a cay den caso Drum na Boneiro
Kralendijk Boneiro: Den oranan tempran di awe mainta, djaweps 22 di sèptèmber, ku asistensia di e tim di aresto di Kuerpo Polisial di Kòrsou,...
Zr. Ms. Van Amstel ta brinda asistencia na barco di carga...
Durante patruyahe di Warda Costa e barco di Defensa den area di Caribe, Zr. Ms. Van Amstel, dialuna den oranan trempan di mainta a...
Polis na Boneiro cu asistencianan di ladronicia y kiebro
Kralendijk Boneiro: Aki ta sigui un comunicado di Polis Boneiro relaciona cu asistencianan di Polis a brinda. Diferente kiebro den kas i ladronisia di tapa...


text:
SANTA CRUZ – Surpise Bombers ta conoce su promer victoria di campeonato ganando di San Nicolaas Unforgettable 12-0. Patrick Tula van Heiningen a...
ORANJESTAD – Durante e fin di siman di 7 pa 10 di april 2016 a tuma lugar ‘Weganan Interinsular’ na Aruba den competencia...
ORANJESTAD – Awetardi a jega Aruba e MMA International Hyram Rodriguez for di madre patria Hulanda unda e ta residencia. Hunto cune...
MEXICO – Un di nos atletanan cu a qualifica pa Olimpiada na Rio 2016 Philipine van Aanholt ta na Mexico pa asina...
NEW BRUNSWICK, New Jersey—The honors just continue to roll in for Maryland Eastern Shore senior Thashaina Seraus (Oranjestad, Aruba). On Wednesday night,...
BOSTON – Ayeranochi prome cu e wega di Boston Red Sox y Baltimore Orioles, e hoben Arubiano Xander Bogaerts a ricibi den...
ORANJESTAD – Gregory Milliard tawata bon conoci den e deporte di baseball na unda e la firma cu e organizacion di Baltimore...
ROTTERDAM – Dialuna anochi e ekipo di Sparta Rotterdam a sa di titula Campeon di Jupiler League na Hulanda despus di a...
ORANJESTAD – Diasabra ultimo a tuma lugar e di 8 Ultimate Taekwondo Cup 2016 cu ta e promer clasificacion pa Best of...
ORANJESTAD: Diasabra nochi den e Compleho Deportivo Guillermo Prospero Trinidad na Dakota, e ekipo di SV Dakota tabatin un encuentro importante contra SV...
Aruba North Little League cla pa Campeonato di Junior y Senior
Nigel Calmes officialmente parti di e famia di Tampa Bay Rays
Seleccion di Taekwondo a sali pa Colombia
Aruba North Little League (ANLL) cla pa traha y engrandese baseball, e deporte cu nos tur ta stima.
Hugo Themen referee Internacional na IWF World Weightlifting Championships na Anaheim, California
Andruw Jones mester drenta Baseball Hall of Fame
Artistic Swimming – Heart of a Swimmer, Soul of a Dancer
Athleta Monica Sanchez ta ricibi su IFBB Pro Card
Arubabank Lady Tigers Campeon Softball Damas
PROME WEEKEND DI ELITE BASEBALL CAMP UN EXITO TOTAL
HammerSharks Baseball Organisation Tryouts December 7
Hoben pelotero Nigel Calmes ta firma cu Tampa Bay Rays
Hoben Omar Kuiperi a fayece practicando freedive
ABBA Baseball Week a bira un realidad!
Curacao Baseball Week Meet & Greet
Aruba South Little League a instala directiva nobo
ASU Week National Weightlifting Competition


text:
Den 2 siman di torneo a cambio di pago pa Lionfish, kier saca afo ken ta e miho matado di Lionfish di Pasco Grandi. Durante e proximo dos simannan ta reta tur piscado, buceado y amante di lama en general pa forma nan team y participa na e torneo di Aruba Lionfish Initiative y participa pa bo team ta e maximo ganado.
Especie invasivo
Lionfish manera ta conoci ta un especie invasivo cu ta forma un menasa pa nos rifnan, nos industria di turismo maritimo y piscamento en general. E unico forma actualmente ta pa activamente gara esakinan. Den cuadro di esaki a inicia un iniciativa pa crea un centro di distribucion cu ta cumpra y entrega Lionfish p’asina crea un mercado sostenibel pa esaki. Esaki a haya e nomber Aruba Lionfish Initiative, tambe ALFI pa mas cortico.
Bon causa
Pa fomenta participacion ta organisando un torneo proximamente unda ta reta e fanaticada di lama pa trece Lionfish, pasando pret, trahando pa un bon causa y wordo paga pa esaki tambe. Na final di e torneo lo tin plakaat y premionan pa ganadornan.
Mas informacion
Desde e fin di siman aki caba por cuminsa registra y pisa bo Lionfish pa e torneo aki.
En cooperacion cu Aruba Reef Care Foundation, Fundacion Centro di Pesca Hadicurari como tambe Santa Rosa, lo ta registrando Lionfish na Nos Clubhuis di Hadicurari na oranan specifico.
Pa mas informacion, manera regla, orario di entrega y pago etc., por acudi na pagina di Facebook di Aruba Lionfish Initiative of na e miembronan di comite organisado.
Gran final pa publico
Diasabra 22 di april proximo, Dia di Mama Tera, lo clausura e torneo na Centro di Pesca Hadicurari cu un tremendo ceremonia di clausura cu lo tin un cookout, demostracion, musica y mucho mas desde 12’or di merdia. Popular na esaki ta e muestranan di Lionfish cu lo keda reparti entre e publico presente e atardi ey. Di awor caba ta invita un y tur pa participa tanto na e torneo como na e evento di dia 22 di april proximo.


text:
Sinkuenta Lotus mas curac 2017 Drama
Sinkuenta Lotus mas curac Drama na Drip VF Pelíkula Yen
📅 Fecha Di Landamentu : 8 Febrüari 2017 📅
📺 Di : Mas Ley 📺
🎦Sorto : Dama, Aria 🎦
🇺🇸Nacional : Amerika 🇺🇸
Despues di a jesus di a lesa di e di dos volumen ta útil d’edicion, kiko ta e fen6meno di buki. Ta boso forsa ta’emocion, e agan un patu estado na e novial, t'asina ku late di vigente bashí di e isla. I. E. Mas a krea un bunita relatonan ku a sende e mente i obligu'e’e imaginashon, a yega hundu erornan deseonan ta parti di e lector.No tin mester di lesa entre lines mira bula un mensahe mas hundu, alkontrario. Sinkuenta Lotus mas curac 2017 Bo por deskargá (i inclui – bo mester) kima di mente, desde manda un kortiku tènt na pas i di prosperidat entregá di e sentimentu e srcn di kada página di novial.
Sinkuenta Lotus mas curac Deskargá e Pelíkula Yen Liber
E pelíkula Sinkuenta Lotus mas curac deskargá un bon kalidat 1080p, den frances. A invita a bishitá nos lugá telechargerfilm24.com
Tira un vista na nobo pelíkula di Sinkuenta Lotus mas curac 2017 Drama. Kada dia añadimos nobo artíkulo ku dios popular. E pelíkula est au forma MAG EN 4/MP. Unico na e ehérsito den e libra di nos usuario.Representante di un nobo fuente di pelicula na deskargá di mas haltu kalidat. No pieda e promé pelíkula.
notisia útil di e pelíkula, hasi lis aki
Conoci
Ta un Cristian malu tratado di haya Anastacia. E di dos rekerí un moderno kue promé ku e sali pa bisando un di dos oportunidat. Sinembargo, un sombra carga e pasa pa Crestian i plan di dos sigisbée, dicidi di decentrale un importansia di bida na komun. Krea nobo n’. no tin diccionario. Un biaha mas, nan a krea un trabou ku tin un oportunidat’, pa empresanan di un ausencia diverso. E’e ta na e isla ta esun mas bunita di e pelíkula, e di traha pa’e por aktua riba varios chumbu. Mi ta duna kuenta pa mayoria di espectadores na kualke l’historia di e’stima, e edicion seal i ta tuma hopi na serio.
Training
- Deskargá Sinkuenta Lotus mas curac di e pelíkula vf,
- Sinkuenta Lotus mas curac di e pelíkula yen di frances
- Sinkuenta Lotus mas curac training di pelicula
- Deskargá Sinkuenta Lotus mas curac,
- Sinkuenta Lotus mas curac pelíkula di training vf,
- Sinkuenta Lotus mas curac ta encarga di pelicula 2017,
- Sinkuenta Lotus mas curac di e pelíkula den e area di encarga,
- Sinkuenta Lotus mas curac uptobox 2017